भोजपुरी विशेष: कोरोना काल में फेर - रेलिया बैरन पिया को लिये जाए रे… | ayodhya - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nभोजपुरी विशेष: कोरोना काल में फेर - रेलिया बैरन पिया को लिये जाए रे…\nरोजी रोटी खातिर फेर गांव छोड़े के पड़त ता.\nगांव देहात भोजपुरी के गीतन में बिरह के खूब वर्णन बा, गिरमिटिया मजदूर के तौर पर जाए वाला लोगन के चर्चा होखे चाहें वो समय कलकता-बंबई जाए वाला लोगन के. भोजपुरी में खूब गीत बनल. दखिं कि कैसे ये समय इ बिरह फेर फन उठा लेले बा -\nरेलिया बैरन तबो रहे, आजो बा. तबो मेहरारु छाती पीटत ई गावत रहली सन, आजो .... समय के पहिया आगे बढ़ल बा बाकिर हमनी के स्थिति जस के तस बा.\nहाले में सरनामी भोजपुरी के ब्रांड एम्बेस्डर नीदरलैंड निवासी राज मोहन अचीवर्स जंक्शन पर हमरा साथे इंटरव्यू में रेलिया बैरन गीत गावत ई बतावत रहलें कि ई ओही कालखंड के गीत ह जब अंग्रेज गिरमिटिया लोग के रेलगाड़ी में भर-भर के कलकत्ता ले गइलें आ उहाँ से भवानीपुर डिपो से पानी के जहाज में भर के मॉरिशस, फिजी, गुयाना आ सूरीनाम आदि देशन में.\nआज कोरोना काल में लॉकडाउन टूटला के बाद, गांव में रोज़ी-रोज़गार ना रहला का चलते, विवश होके, लाचारी में जब केहू दिल्ली, बम्बई के ओर डेग बढ़ावsता त उनका पत्नी के चेहरा प उहे भाव बा - रेलिया बैरन पिया को लिए जाये रे.\nराज़ी-ख़ुशी से ना तब केहू तैयार रहे, ना आज.\nवरिष्ठ निर्देशक अनुभव सिन्हा के निर्देशन में अभिनेता मनोज बाजपेयी भोजपुरी में एगो गाना गावत बाड़न. काल्हे माने शिक्षक दिवस के दिन टीजर रिलीज भइल बा. डॉ. सागर के लिखल एह गाना के बोल बा –\n‘मुंबई में का बा?...गांव-सहर के बिचवा में गजबे कंफ्यूजिआइल बानी / दू जून के रोटी खातिर बम्बई में आइल बानी. ना त बम्बई में का बा ? इहवाँ का बा?’\nएह मर्म के तह में जाये के पड़ी. रेल आ जहाज बाउर थोड़े बा? ‘रेलिया ना बैरन, जहजिया ना बैरन, पिया पइसवे बैरी ना देशवा-देशवा भरमावे इहे पइसवे बैरी ना.’\nहमार एगो शेर बा – ‘पटना से दिल्ली, दिल्ली से बंबे, बंबे से लंदन / भावुक हो आउर कुछुओ ना पइसे नाच नचावेला’.\nत ई पइसा गाँव में नइखे. पइसा माने रोज़गार. एही से रेलिया बैरन बिया.\nलागsता कि इतिहास फेरु अपना के दोहरा रहल बा. ओह ऐतिहासिक काल (गिरमिटिया काल) के बाद कई गो पीढ़ी गुजर गइल बाकिर ना गुजरल त उ त्रासदी आ दरद.\nना करे के से करावे काम एह संसार में / का कहीं भावुक हो, अइसन पेट ई चंडाल बा… पानी के बाहर मौत बा, पानी के भीतर जाल बा / लाचार मछरी का करो, जब हर कदम पर काल बा.\nलाचार मछरी माने, के? आम आदमी. हमनी के. गाँव में भूखमरी बा आ बम्बई, दुबई, अरब में घुट-घुट के जीये के त्रासदी. अब त कोरोना के त्रासदी.\nत का गँउवे बम्बे-दुबई नइखे बन सकत ???\nइही जी ठहर के सोचे के जरुरत बा. एह सवाल के जबाब मिल जाई त ‘आ अब लौट चलें ‘चाहे’ चलो गाँव की ओर ‘के नारा सांचो के बुलंद होखे लागी. गाँव राजनीति के अड्डा से रोजी-रोटी के अड्डा बन जाई त लोग रेलिया से सैर-सपाटा करे जाई, हनीमून मनावे जाई, होलीडे बितावे जाई. मजबूरी आ लाचारी में ना जाई.\nकोरोना बहुत कुछ समझावत बा. जवन लइकी भावी दुलहा के रूप में एनआरआई खोजत रहली ह स, उ अब दिल्ली आ मुंबई वाला से भी परहेज करत बाड़ी सं. गाँव के महत्ता आ सत्ता समझ में आवे लागल बा, बस जरुरत बा ओकरा के साधन संपन्न बनवला के. पढ़ाई-लिखाई, चिकित्सा आ रोज़ी-रोज़गार के साधन जुटवला के. ना त इतिहास अपना के बार-बार दोहरावत रही.\nजइसे आज से लगभग 200 बरिस पहिले रोजी-रोजगार खातिर पांच बरिस के एग्रीमेंट क के सैकड़ो लोग परदेश गइल आ जेकरा हाथ के मेंहदी के रंग अबही छुटलो ना रहे उ दुल्हिन करेजा प पत्थर राखि के एह लोग के ले जात रेलगाड़ी के कातर नजर से देखत, बिरहिन भाव से गुनगुनात रहली- ’रेलिया बैरन पिया को लिये जाए रे’... ई सिलसिला चलत रही, अगर अपना सरजमीं के हालत ना सुधरी.\nई गीत सदियन से एह क्षेत्र के त्रासदी आ दरद के प्रतिनिधित्व क रहल बा. ई हर्ष के ना विषाद आ टीस के गीत बा.\nतब देश गुलाम रहे. अब देश के आजाद भइला 73 साल हो गइल बाकिर एह लमहर कालखंड में ना अंग्रेज एह क्षेत्र के विकास-रोजी-रोजगार के साधन तइयार करे खातिर गंभीर रहले आ ना अब के कर्णधार. अंग्रेजन के त बात समझ में आवेला, बाकिर एह रहनुमा लोगन के का कहल जाव आ का कइल जाव?\nपुरबिया ना खाली अपना श्रम शक्ति से बलुक अपना जीवटता आ बुद्धिमत्ता से देश-विदेश सगरो अपना के स्थापित कइले. मजदूर बन के गइलें बाकिर अपना पौरुष से मालिक बन गइलें, गिरमिटिया बन के गइलें बाकी गवर्नमेंट बन गइलें. चमका देलें ओह देश के. स्वर्ग बना देलें. बाकिर आपन गाँव-घर, नेटिव प्लेस स्वर्ग नइखे बन पावत, ई काहे ? कविता-कहानी आ अखबार में मड़ई-पलानी ग्लैमराइज होता.\nजिंदगी ग्लैमराइज काहे नइखे होत. दुःख के गावे में बड़ा मजा आवेला बाकिर ओकरा के भोगे में, ... बाप रे बाप! जे भोगत बा सेही जानsता.\nआज गाँव सबका मन परsता. शहर में कंपनी-कॉर्पोरेट में छंटनी के सीजन शुरू हो गइल बा. कहीं-कहीं वेतन दू-दू महीना के बकाया चले लागल बा. बाकी लइकन के स्कूल फीस, फ्लैट के किराया भा मकान के ईएमआई भा दूनो, दवा-दारु वगैरह-वगैरह सब खर्चा बड़ले बा. एही में रात-बीरात जब कबो अँघी टूटsता त बुझाता कि मेल प टर्मिनेशन लेटर आइल बा. जे बेरोजगार हो गइल बा, ओकरा नया रोजगार के कवनो संभावना लउकते नइखे. अइसे में आदमी मानसिक, सामाजिक आ आर्थिक अवसाद में घिर रहल बा.\nदरअसल दिल आ दिमाग के रास्ता पेट से होके जाला. पेट में आग लागी त ओकर लपट दिल आ दिमाग तक जइबे करी. जब लपट दिल आ दिमाग तक जाई त ओकर असर परिसंचरण तंत्र आ तंत्रिका तंत्र यानी कि दिल के धड़कन आ दिमाग के फड़कन पर पड़बे करी. बीपी बढ़ी आ दिमाग खराब होई. ख़राब दिमाग से सही निर्णय होला ना. आदमी अंड-बंड करे लागेला. त सउँसे देश में अंड-बंड के स्थिति उपजे के ढेर संभावना बा. ई बहुत बड़ त्रासदी बा जवन कोरोना लेके आइल बा. कोरोना खाली बेमारी ना जिनगी के राहु-काल बा.\nसाँच कहीं त एह कोरोना काल में आदमी के जिनगी चूल्हा हो गइल बा आ देह लवना. ओही में जरsता-धनsकता आदमी. एह लपट से मानवता के बचावे खातिर जल्दिये कुछ उपाय कइल जरुरी बा. हमरा आपन एगो शेर ईयाद पड़sता -\nशहर में दिल-दिमाग सब जरsता. आदमी भोंकार पार के रोवे के चाहsता. केहू लोर पोंछे वाला भी नइखे इहाँ. अइसना में गाँव आँख का सोझा नाचsता.\nत सवाल बा कि अपना ओह गाँवे के मॉरिशस, फिज़ी, सूरीनाम भा दिल्ली-मुंबई काहे ना बना दिहल जाव. एकर बीड़ा उठावे के पड़ी. ई सामूहिक सोच आ प्रयास के काम बा भाई. जब ले अइसन ना होई पूरब के जनाना लोग ई गीत गावे खातिर अभिशप्त रहीहें कि रेलिया बैरन पिया को लिए जाए रे.


गौहाटी, आसाम में\nनाँवउत्पत्ती: ब्रह्मा के पुत्र (संस्कृत)\nचीन, भारत, बांग्लादेस\nआसाम, अरुणाचल प्रदेश\n- बायें से दिबांग नदी, लोहित नदी, धनश्री नदी, कोलोंग नदी\n- दहिने से जिया भराली, मनास नदी, रैडक नदी, जालढका नदी, तीस्ता नदी, सुबनसरी नदी\n- लोकेशन हिमालय, तिब्बत\n- ऊँचाई 5,210 मी (17,093 फीट)\n- निर्देशांक 30°23′N 82°0′E / 30.383°N 82.000°E / 30.383; 82.000\n- लोकेशन गंगा डेल्टा, बांग्लादेश\n- ऊँचाई0फीट (0 मी)\n- निर्देशांक 25°13′24″N 89°41′41″E / 25.22333°N 89.69472°E / 25.22333; 89.69472निर्देशांक: 25°13′24″N 89°41′41″E / 25.22333°N 89.69472°E / 25.22333; 89.69472\n3,848 किमी (2,390 मील) \n712,035 किमी2 (274,900 वर्ग मील) \n- औसत 19,800 m3/s (699,200 cu ft/s)\n- अधिकतम 100,000 m3/s (3,531,500 cu ft/s)\nगंगा, ब्रह्मपुत्र आ मेघना के थाला\nब्रह्मपुत्र नदी तिब्बत, भारत आ बांग्लादेश में बहे वाली एगो महत्वपूर्ण नदी हऽ। ई तिब्बत में, राकस ताल आ मानसरोवर झील से नगीचे वाला इलाका में आंग्सी ग्लेशियर से निकल के हिमालय के उत्तरे-उत्तर पच्छिम से पुरुब ओर बहे ले आ फिर अरुणाचल प्रदेश में दिहांग के नाँव से भारत में प्रवेश करे ले; आसाम में ए के ब्रह्मपुत्र कहल जाला आ फिर बांग्लादेश में गंगा की संघे मिल के बंगाल की खाड़ी में गिरेले।\nमानसरोवर के लग्गे से निकले के बाद से ले के हिमालय के पार कइ के अरुणाचल में प्रवेश करे तक ले एकरा धारा पच्छिम से पूरुब ओर के बहे ले। पूर रास्ता दक्खिनी तिब्बत में पड़े ला जहाँ एकरा के यारलुंग-सांग-पो भा खाली त्सां पो के नाँव से बोलावल जाला। एकरे बाद एह नदी के धारा अचानक अपने दाहिने ओर मुड़े ले आ हिमालय के परबत श्रेणी सभ के एगो बड़हन गॉर्ज (गहिरी घाटी) से हो के पार करे ले जेकरा के यारलुंग त्सां पो गॉर्ज कहल जाला। एह गार्ज के एक ओर नामचा बरवा आ दुसरे ओर ग्याल पेरी चोटी पड़े लीं आ एही के हिमालय के पूरबी सीमा मानल जाला। एकरा आगे बढ़े पर ई भारत के अरुणाचल प्रदेश में घुसे ले आ आगे बढ़ के आसाम घाटी में। आसाम घाटी एगो चाकर आ लमछार मैदान हवे जहाँ ई नदी दक्खिन-पच्छिम मुँह हो के बहे ले आ एकर पानी भरपूर चाकर पाट में बहे ला, कतो-कतो त एकर पाट पचास किलोमीटर ले हो जाला। हेइजा आसाम में एकरा के ब्रह्मपुत्र कहल जाला। आसाम से निकल के ई दक्खिन मुँह के बहे ले आ बांग्लादेस में परवेश करे ले जेकरे कुछे आगे जाए पर एकर सभसे बड़ सहायिका सभ में से एक तीस्ता नदी आ के एह में मिल जाला। औरो आगे बढ़े पर ई नदी दू गो धारा में बँट जाले आ पच्छिमी धारा, जेह में आज्काल्ह ढेर पानी बहे ला आ जेकरा के उहाँ जमुना कहल जाला, गंगा के ओह धारा से मिले ले जेकरा के बांग्लादेस में पद्मा कहल जाला। सझिया धारा के नाँव पद्मा कहाला। पूरबी धारा, जे पहिले ढेर पानी वाली रहल, ब्रह्मपुत्रो के नाँव से आगे बढ़े ले आ मेघना नदी में मिले ले, दुनों के सझिया नाँव मेघना कहाला आ अंत में ई आ पच्छिम वाली पद्मा आ के एक्के में मिल जालीं; अंत में एह सभ के नाँव मेघना कहाला आ एही नाँव से ई बंगाल के खाड़ी में मिले ले।\nलगभग 3,848 किमी (2,391 मील) लमहर, ब्रहमपुत्र नदी सिंचनी आ ट्रांसपोर्ट खाती बहुत महत्व के नदी हवे। नदी के औसत गहिराई 38 मी (124 फीट) आ अधिकतम गहिराई 120 मी (380 फीट) बा। नदी में बिनासकारी बाढ़ आवे के संभावना रहे ला जब बसंत ऋतू में हिमालय के बरफ पघिले ले। नदी के जलबहाव (डिस्चार्ज) औसतन 19,800 m3/s (700,000 cu ft/s), होला आ बाढ़ में ई 100,000 m3/s (3,500,000 cu ft/s) ले चहुँप सके ला। ई बहुधारा नदी (braided river) के एकदम क्लासिक उदाहरण हवे आ चैनल घसकाव आ अव्ल्शन के खतरा हमेशा रहे ला। ई अपना लगभग सगरी लंबाई में नाव चलावे लायक बा। ई दुनियाँ के कुछ अइसन नदी सभ में से हवे जेह में ज्वार-भाटा के परभाव भी परिलक्षित होखे ला।\n1.2 राष्ट्रिय जलमार्ग 2\n3.1 बाहरी कड़ी\n3.2 अउरी पढ़े लायक\nसदिया धुबरी पुल\nकोलिया भोमोरा पुल\nप्लानिंग बा (under-construction, approved, proposed, etc.): नितिन गडकरी दिसंबर 2017 में कुल पाँच गो ब्रिज सभ के घोषणा कइलेन।\nराष्ट्रिय जलमार्ग 2[संपादन करीं]\nराष्ट्रिय जलमार्ग2(NW2) एह नदी के एगो 891 किमी लमहर हिस्सा हवे। ई रास्ता सादिया से धुबरी नाँव के जगह के बीचा में आसाम राज्य में बा।\n↑ 1.0 1.1 1.2 1.3 1.4 "Scientists pinpoint sources of four major international rivers". Xinhua News Agency. 22 August 2011. पहुँचतिथी 8 September 2015.\n↑ Krishnan, Ananth (23 August 2011). "China maps Brahmaputra, Indus". The Hindu. पहुँचतिथी 8 September 2015.\n↑ Nayan Sharma (13 November 2016). River System Analysis and Management. Springer. पप. 51–. ISBN 978-981-10-1472-7.\n↑ "Water Resources of Bangladesh". FAO. ओरिजनल से 2009-08-06 के पुरालेखित. पहुँचतिथी 2010-11-18.\n↑ Catling, David (1992). Rice in deep water. International Rice Research Institute. प. 177. ISBN 978-971-22-0005-2.\n↑ 6.0 6.1 6.2 6.3 6.4 6.5 Nitin Gadkari flags off cargo movement on Brahmaputra, Economic Times, 29 Dec 2017.\n↑ "Press Information Bureau". www.pib.nic.in. Government of India. पहुँचतिथी 30 January 2017.\nविकिमीडिया कॉमंस पर संबंधित मीडिया Brahmaputra पर मौजूद बा।\nअउरी पढ़े लायक[संपादन करीं]\n"https://bh.wikipedia.org/w/index.php?title=ब्रह्मपुत्र_नदी&oldid=712185" से लिहल गइल\nएह पन्ना पर आखिरी बेर संपादन 23 मार्च 2022 के 20:24 बजे भइल रहल।


असम में 14 बिहारियन के हत्या\nगुवाहाटी। सोमवार के एक ओर जहाँ अमेरिकी राष्ट्रपति बराक ओबामा महात्मा गाँधी के सत्य आ अहिंसा के सिद्धांत के तारीफ कइलन, ओहिजे दोसरा ओर हमनी के देश के कुछ सिरफिरा लोग अपना लोगन के हत्या कइ दिहल। पूर्वोत्तर राज्य असम के जनजातीय विद्रोही लोग तीन जगह हमला कर के आठ बस यात्रियन समेत 14 हिंदी भाषियन के हत्या कइ दिहल।\nComments (3)\tझारखंड में नक्सलियन के खिलाफ लडाई के तैयारी\nरांची। आये वाला पंचायत चुनाव के दौरान नक्सली हमला के आसंका के वजह से झारखंड सरकार केंद्र से वायुसेना के एमआई 17 हेलिकॉप्टर मंगले बिया। ...\nComments (1)\tबापू के नमन...!\nपटना। पूरा देश आज राष्ट्रपिता महात्मा गांधी की 141 वीं जयंती मना रहल बा । बिहार से गांधी जी का विशेष लगाव रहा बा । बिहार ही उनकर कर्म भ...\nAdd your comment\tभोजपुरी के मान्यता के रास्ता साफ...\nनई दिल्ली। देश-विदेश में बसे वाला करोडन भोजपुरी-भाषियन खातिर एगो शुभ समाचार बाटे। संसद में कांग्रेस अध्यक्ष सोनिया गाँधी समेत पक्ष आ वि...\nAdd your comment\tलेह में बिहार रेजीमेंट के 33 जवान लापता\nलेह। जम्मू-कश्मीर के लेह में बादल फटला के कारण मुसीबत के दौर अभी भी जारी बा। हमनी के मिलल जानकारी के अनुसार सियाचिन ग्लेशियर के पास लाइ...


एगो पार्क में एगो नौजवान टाइट शूट-बूट में टहलत रहे। टहले के दरम्यान ओकर नजर बगल के बेंच पर बइठल एगो बुजुर्ग पर पड़ल। ऊ कवनो पुस्तक बहुत तल्लीन होके पढ़त रहलें। ऊ नौजवान ओह बुजुर्ग के लगे आके बेंच पर बइठ गइल। फेर ओह बुजुर्ग से पुछलस - अपने का पढ़ रहल बानी ?\nबुजुर्ग पढ़े में तल्लीन रहते जबाब दिहलें - 'श्रीमद्भगवद्गीता'। एह पर ऊ नौजवान लमहर - चाकर भासन देत कहलस - 'अपने सब ना सुधरब। दुनिया कहाँ से कहाँ पहुँच गइल आ रउरा सभे देस के आजुओ कूप मंडूप बनाके रखले बानी। एह बैग्यानिक जुग में गीता आ महाभारत पढ़ला से देस आगे थोड़े जा पाई।'\nएह पर ऊ बुजुर्ग ओह नौजवान से पूछलें - 'तूं का करेलऽ?'\nएह पर गुमान से बोललन- 'हम, हम विक्रम साराभाई अंतरिक्ष केंद्र के साइंस्टिस्ट हईं, आ रउरा?'\nनौजवान के जबाब आ सवाल सुनके ऊ बुजुर्ग उहाँ से उठ के चलते- चलते बोललें - 'हम, विक्रम साराभाई।'


फतेहपुर रोजगार मेला | उत्तर प्रदेश (युपी) के फतेहपुर में रोजगार मेलें की भर्ती | बाहरी पास वालो के लिए सुनहरा मौका लाइन आॅपरेटर पद की भर्ती 2021 - Edu 247 | Sarkari Result, Sarkari Results – Latest Online Jobs 2021 फतेहपुर रोजगार मेला | उत्तर प्रदेश (युपी) के फतेहपुर में रोजगार मेलें की भर्ती | बाहरी पास वालो के लिए सुनहरा मौका लाइन आॅपरेटर पद की भर्ती 2021\n10th Pass Jobs fatehpur Private Jobs Sarkari Result UP Rojgar Mela Uttar Pradesh\nफतेहपुर रोजगार मेला | उत्तर प्रदेश (युपी) के फतेहपुर में रोजगार मेलें की भर्ती | बाहरी पास वालो के लिए सुनहरा मौका लाइन आॅपरेटर पद की भर्ती 2021. 12th Pass Jobs in Fatehpur UP Rojgar Mela for working in Fatehpur.\nक्या आप फतेहपुर में रोजगार मेले की जानकारी चाहते है?\nपद का नाम: Line Operator\nकम्पनी का नाम: Career Bridge Skill Solutions\nकुल पद: 600\nकाम करने का स्थान (कार्य स्थल): Ahmedabad\nउम्र: 19 – 25\nWe have very Urgent Job Requirement for lIne Operator in Automative Wiring Harness Manufacturing Industry Ahemdabad Gujrat Plant Production of Wiring Harness for Ford and Maruti India Ltd Plant\n10,340 प्रति महिना\nसमय : 11:00\nस्थान : जिला सेवायोजन कार्यालय आई टी आई रोड फतेपुर\nमेला का स्तर:-ज़िला स्तर, ज़िला:-फतेहपुर, रोजगार मेले का स्थान:-जिला सेवायोजन कार्यालय आई टी आई रोड फतेपुर\nQ2. फतेहपुर में रोजगार मेला कब लगेगा?\nरोजगार मेला फतेहपुर\nPrevious: PNB Bank Jobs Peon Recruitment Offline Form 2021\nNext: आगरा रोजगार मेला | उत्तर प्रदेश (युपी) के आगरा में रोजगार मेलें की भर्ती | बाहरी पास वालो के लिए सुनहरा मौका मल्टी टास्किंग पद की भर्ती 2021


संत कबीरदास के बारे ई आम राय बा कि ऊ उत्तर भारत में निरगुन भक्ति धारा के पहिल संतकवि हवें।\nबाकिर हमरा समझ से कबीरदास खाली निरगुनिए भक्ति धारा के संत नइखन। ऊ सुगुन भक्ति धारा के भक्तो बाड़न। बाकिर ओह तरह से ना जइसे सगुन भक्ति धारा के संतकवि तुलसीदास बाड़न। तबो जे अपना नाम के पाछे दास लगवले बा ओकर केहू ना केहू नाथ, साईं भा अराध्य होई। ऊ ओकर दास्य भाव से भक्ति जरूर करत होई। कबीरो दास करत रहलें। बाकिर ऊ हरसट्ठे सगुन साकार अवतार के रूपक कथानक नइखन गढ़ले। बाकिर बार-बार ओह अवतार के फूल-फल से पूजा करत समर्पित भाव से उनका जोति में विलीन होखे के बात करत बाड़न-\n'ऐसी आरती त्रिभुवन तारे,\nतेज पुंज तहाँ प्रान उतारे।\nपाती पंच पुहुप करी पूजा,\nदेव निरंजन अउर न दूजा।\nतन मन सीस समरपन कीन्हाँ,\nप्रगट जोति तहाँ आतम लीनाँ।।'\nकेहू सगुन के उपेक्षा भा नजरअंदाज कर सकऽता, पूरा तरह से नकार नइखे सकत। इहाँ अवतार के बिरोधी अवतारी बन के पूजाए लागेलें। मूर्ति बिरोधी के मूर्ति संसार में सबसे जादे भेंटालें। जेकरा पूर्व जनम में बिस्वास ना होखे उहे अपना बीस जनम के कथा सुनावे लागेलें। ओइसहीं ई निरगुन आ सगुन के मामला बा। जइसे निर्गुट के एगो गुट बन जाला ओइसहीं निरगुनो का भीतर सगुन आकार लिहले रहेला। बिना सगुन के केहू निरगुन के कहिए ना सके। हं, निरगुन के अलम-आधार ह सगुन त सगुन आकारो लेवेला निरगुने से। बिना सगुन-साकार देह के निरगुन आत्मा कहाँ रही आ का करी? ई देह निरगुन आत्मा के सगुन आवरने नू ह। एह निरगुन आत्मा से हीन सगुन साकार देह के कवन मोल? खुद कबीर सगुन साकार देहधारी होइए के नू निरगुन निराकार पर बोलत रहलें। कबीर के अनुभूति निरगुन बा। बाकिर अभिव्यक्ति त सगुने नू बा। ऊ बार-बार राम के चर्चा करत बाड़न। केहू कह सकेला कि उनकर राम निरगुन निराकार बाड़न। ठीक बा त निरगुन राम राजा राम कइसे? उनका आत्मा रूपी दुलहिन के भतार कइसे? बारात कइसे? भाँवर घुमाई कइसे? इहाँ रूप खड़ा हो जाता आ निरगुन निराकार के भाव तिरोहित हो जाता-\n' दुलहिन गावहु मंगलचार,\nमोर घर आए राजा राम भतार।'\nकबीर सगुन साकार भगवान खातिर दीनदयाल, कृपालु, दामोदर, भक्तवत्सल, भयहारी मतलब सरनागत के भय हरेवाला, बैकुंठवासी, समुन्दर का पानी में अपना प्रभाव से पत्थर तैरावे वाला, अधम भिलनी सबरी, कुजाति अजामिल, गनिका के तारे वाला, दुर्बासा का कोप से अपना भक्त अम्बरीस के बचावे वाला, हरनाकुस से भक्त पहलाद के बचावे वाला आदि के बार बार गोहरा रहल बाड़न -\n'दीनदयाल कृपालु दमोदर, भगतबछल भयहारी।\nसरनाई आयो क्यूँ गहिये, ई कौन बात तिहारी।'\n'चलु रे बैकुंठ तुमहि लै तारउं,\nहियहि त प्रेम ताजनैं मारउं।'\nहै हरि भजन को परवांन\nनीच पावें ऊंच पदवी, बाजे निसान।।\nभजन के परताप अइसो, तिरे जल पासान।\nअधम भील अजामिल गनिका, चढ़े जात बिमान।।\nराजा अम्बरीस के कारन चक्र सुदरसन धारे।\nखंभा ते परगटयो गिलारि,\nहिरनांकस मारयो नख बिदारी।\nपरम पुरुख देवाधिदेव, भगति हेत नरसिंह भेव।\nकहे कबीर कोई लहे न पार,\nपहलाद उधारे अनिक बार।।\nकबीरदास एही खुलल आँख से तीनो लोक के एक स्वामी भगवान का सुन्दर रूप निहार के हँसत आ आनंदित होत बाड़न जे सभका के नचावेला-\n' खुले नयन में हँस हँस देखू, सुन्दर रूप निहारूं।'\n'तीन लोक पूरा पेखनाँ, नाच नचावे एक जना।\nकहे कबीर संसा करि दूरी,त्रिभुवन नाथ रहा भरपूरि'\nएकरे के ' राम चरित मानस ' में तुलसीदास लिखलें - ' सबहिं नचावत राम गोसाईं, नाचत नर मर्कट की नाईं।'\nकबीर के ध्यान बार-बार भगवान का अवतार रूप का कृपा-दया पर जाता। जब सिकन्दर लोदी उनका के हाथी के आगे फेंकवा के कुचलवावे के प्रयास कइलस आ हाथी उनका पास आके उनकर अहित ना कइलस त उनका एक बेर फेर भगवान का महिमा पर भरोसा बढ़ गइल-\n' भुजा बाँधि मेला करि डार्यो,\nहस्ती कोटि मूंड मंहि मार्गों।\nभाग्यौ हस्ती चासी मारी,\nया मरलीधर की बलिहारी।\nहस्ती न तारे धरै ध्यान,बाके हृदय बसे भगवान।'\nकबीर राम के 'सारंगपानि' कहके संबोधित करत के याचना करत बाड़ें कि हमरा के अभय पद के दान दिहल जाव-\n'जौ जाचउँ तौ केवल राम।\nकहै कबीर सुनि सारंगपानि,\nदेहु अभै पदु मांगउ दान।।'\nऊ अपना ईश्वर के अपना आँख में बसाके झाँप लेवे के चाहत बाड़न ताकि उनका अराध्य के केहू ना देख सके आ उनकर अराध्यो उनका सिवा केहू दोसरा के ना देखस-\n'नैना अंतरि आवतू नैन झांपि तोहि लेउं।\nना हौं देखौं और कूं ना तोहे देखन देखीं।।'\nनिरगुन निराकार ब्रम्ह के उपासक कबीरदास सगुन साकार ब्रम्ह का अवतारी-लीलाधारी रूप के उपेक्षा आ नजरअंदाज करियो के पूरा तरह से मुक्त नइखन हो पावत। तब फेर बोलत बाड़ें-\n'सगुन कहब त झूठ निरगुन कहल न जाय।\nअगुन सगुन का बीच में कबिरा रहा भरमाय।।'


NPA के जाल में फंसी मोदी सरकार? अब संसद चाह रही रघुराम राजन की वापसी! | Tahalka Express | Latest News, Breaking News, Hindi News, Top News\ntahalka tahalkaexpress.comAugust 20, 2018- 11:01 AM


बिहारी गरदा उड़ावे बिहार चलल – Anjoria\nसिनेमा भोजपुरी के जानल मानल खलनायक बिपिन सिंह जल्दिए बिहार में नजर अइहें जहाँ ऊ अपना भोजपुरी फिलिमन के शूटिंग में शामिल होखीहें. बिपिन सिंह के उनका दमदार आ मजगर अभिनय ला जानल जाला जे अपना किरदारे ना ओकरा से जुड़ल दायित्वो के परदा पर जियतार कर देला.\nएही चलते भोजपुरिया दर्शक बिपिन के बतौर खलनायक देखल चाहेलें. बिपिन सिंह जवना फिलिमन के शूटिंग ला बिहार जइहें ओहनी के नाम बा “प्यार मोहब्बत जिन्दाबाद”, “इ कईसन बिदाई”, “बेनाम बादशाह”, आ “संघर्ष”.


गुंजन पंत एक बेर फेरु रविकिशन का साथे – Anjoria\nफिल्म “मार देब गोली केहू ना बोली” के अपार सफलता का बाद गुंजन पंत एक बेर फेरु रविकिशन का साथे फिल्म “रामपुर के लक्ष्मण” में काम कर रहल बाड़ी. पिछला दिने जब एह फिल्म के संगीत रिलीज के पार्टी होत रहे त गुंजन के देखते रविकिशन तपाक से उनुका के फिल्म “मार देब गोली केहू ना बोली” के सफलता खातिर बधाई दिहलन त ओहिजा मौजूद सगरी लोग गुंजन के बधाई देबे लागल. गुंजन पंत के गिनिती अब भोजपुरी के टॉप थ्री अदाकारा में होखे लागल बा. एक जने पूछलन कि गुंजन जी अपने मनोज तिवारी, रविकिशन, आ विनय आनन्द का साथे काम कर चुकल बानी, निरहुआ का साथे कब आ रहल बानी त गुंजन पूरा गंभीरता से जवाब दिहली कि चाहत त कबसे बानी बाकिर अबले संजोग नइखे बनल. बतौर अभिनेत्री गुंजन पंत बहुतकुछ कइल चाहत बाड़ी आ उहो एगो नया अंदाज में. कहली कि उनुका पूरा उम्मीद बा कि “रामपुर के लक्ष्मण” एगो सुपर डूपर हिट फिल्म होखे जा रहल बा.


Tantra mantra in bengal know the truth about it in bhojpuri - Bhojpuri: बंगाल में तंत्र- मंत्र: केतना सांच, केतना झूठ – News18 हिंदी\n“तंत्र विद्या” भा “तांत्रिक” शब्द सुनते कई आदमी के मन में एगो खास तरह के कपड़ा पहिरले, तरह- तरह की माला आ अंगूठी धारण कइले, कौनो स्त्री भा पुरुष के रहस्यमय/ एक हद तक भयावह छवि आवेले. बाकिर जमाना बदलला का संगे- संगे अइसनो तांत्रिक रउरा के मिल जइहें जे एकदम हमरा- रउरा नियर ड्रेस पहिरले बाड़े. उनुकर माला कमीज भा कुर्ता के भीतर लुकाइल बा. हं अंगूठी आ कलाई में बान्हल धागा जरूर लउकेला.\nLast Updated : October 22, 2021, 06:56 IST\nहिंदू धर्म के अलावा बौद्ध धर्म में भी तंत्र विद्या के प्रचलन रहत आइल बा. बौद्ध धर्म में पहिली शताब्दी में तिब्बत आ हिमालय के कई गो इलाकन में तंत्र विद्या के साधक के उल्लेख मिल जाई. बंगाल के जादू आदि काल से ही लोगन के कौतूहल के बिसय रहल बा. पश्चिम बंगाल आ असम तंत्र विद्या के गढ़ रहल बाड़न स. पश्चिम बंगाल के तारापीठ के श्मशान तांत्रिक साधकन के चुंबक नियर आज भी आकर्षित करेला. तारापीठ 51 गो शक्तिपीठन में से एगो ह आ मान्यता ह कि एइजा माता सती (पार्वती) के आंख गिरल बा. ईहो मान्यता बा कि पश्चिम बंगाल के वीरभूम (बांग्ला में- बीरभूम) जिला में स्थित एह पवित्र स्थान पर सबसे पहिले महर्षि वशिष्ठ मंदिर बनवा के मां सती के पूजा “मां तारा” के रूप में कइले रहले.\nरुउरा सभ के मन में ई प्रश्न उठल स्वाभाविक बा कि तंत्र साधना दरअसल ह का? ई त आदि कालीन तथ्य बा कि तंत्र विद्या के जनक – भगवान शिव हउवन. तंत्र विद्या कहेले कि जदि हमनींका “पाशबद्ध” बानी जा त जीव हईं जा आ जदि “पाशमुक्त” हो गइनींजा त हमनी के रूपांतरण शिव के रूप में हो जाला. पाश (बंधन) कथी के बा? त काम, क्रोध, लोभ, मोह, मद, मात्सर्य (विद्वेष) के पाश बा. जीव से शिव बने खातिर चेतना के रूपांतरण के जौन प्रक्रिया बिया ऊहे तंत्र विद्या कहाले. तंत्र में पाशमुक्त होखे खातिर तीन प्रकार के तरीका बतावल बा- पशु भाव, वीर भाव आ दिव्य भाव. पशु भाव में भोग से योग के बात कहल गइल बा- चरम भोग से गुजरला का बाद जब मन उबिया जाला त मुक्त होके साधक के चेतना भगवान शिव से योग करेले आ साधक शिवरूप हो जाला. बाकिर पशु भाव में एक बहुते बड़ खतरा बा. खतरा ई कि साधक भोग में इतना लिप्त हो जाला कि योग ओकरा चेतना से गायबे हो जाला. ओकरा के काम- वासना “हद से ज्यादा” गिरा देले. अइसना में साधक आपन मानसिक संतुलन भी खो सकेला. वीर भाव में अहंकार के प्रबल होखला के कारन बहुते साधक, साधना मार्ग से विचलित हो जाला लोग आ सिद्धि कइसे मिलिहें सन, एकरा फेर में परि जाला लोग. एमें सबसे अधिका सुरक्षित बा- दिव्य भाव. तंत्र साधना के दूगो प्रमुख मार्ग बा- 1- कौल मार्ग या वामाचार और 2- समय मार्ग.\nएह दूनो मार्गन में बीज मंत्र (जैसे- ह्रीं… आदि) आ श्रीयंत्र के प्रयोग होला. चूंकि ई विषय बहुत व्यापक आ गहरा बा, एसे ए लेख में सिर्फ कौल मार्ग पर ध्यान केंद्रित कइल जाउ. भविष्य में समय मार्ग के भी उल्लेख करब. कौल मार्ग में पंच मकार- मांस, मदिरा, मत्स्य (मछली), मुद्रा आ मैथुन- साधना के पांचि गो स्तंभ बाड़े सन. आईं एकर तात्विक अर्थ जानल जाउ. रामकृष्ण परमहंस भी वाम तंत्र के साधना कइले रहले. उनकर गुरु रहली- भैरवी ब्राह्मणी. बाकिर उनुका संगे अद्भुत घटना घटे. जब मदिरा के नांव लियाउ त ऊ नांवे सुनत बिना पियले गहिर नशा में डूबि जासु. उनका खातिर पंच मकार खाली प्रतीक रहे.\nत पंच मकार ह का? आईं जानल जाउ.\nमांस- मौलिक व्याख्या बिया कि मनुष्य के जनम मांसधारी प्राणी के रूप में होला. ओकर शऱीरबद्धता भा शरीर चेतना हरदम बनल रहेले. ऊ मांस खाला, मांस के देह टच करेला, देह में आसक्त रहेला. हर प्राणी मांस के संपर्क में रहबे करेला. त तंत्र में एह चेतना से मुक्त होखे के बा. मदिरा- मदिरा (शराब) पियला से नशा होला. त एइजा मदिरा के अर्थ निष्ठा, लगन रूपी मदिरा के सेवन से जुड़ल बा. एकरा खातिर जीभ के तालु में लेजाके कुछ खास क्रिया करावल जाला जौना से कंठ में एगो खास तरह के स्राव होला जौन मदिरा के नशा से भी ज्यादा नशा करेला. साधना के अंतिम लक्ष्य तक पहुंचे के नशा ना रही त साधक गहिर साधना कइसे करी? मत्स्य- ई त रउरा सब जानते बानी कि मत्स्य माने मछली/मछरी होला. मछरी स्वभाव से चंचल होले. जब मनुष्य में भोग के लालसा जागेला त मन बहुते चंचल हो जाला. त मछरी रूपी चंचलता खा लिहल, समाप्त क दिहल साधना के तिसरकी सीढ़ी होले. मुद्रा- साधना में मुद्रा के महत्व बढ़ि जाला. शक्तिपान मुद्रा, मांडुकी मुद्रा, योनि मुद्रा, ज्ञान मुद्रा आदि कई गो मुद्रा बाड़ी सन जौन साधना के बढ़ावे में मदद करेली सन. मैथुन- मैथुन के अर्थ होला- मंथन भा मथि दीहल. संसार में दूध के मथि के मक्खन बनेला. मतलब मथला का बाद कौनो नया चीज के जनम. ठीक एही तरे तंत्र में ज्ञान के मथि के सार तत्व पावल जाला. एही के भगवान शिव के असली तंत्र पद्धति कहल जाला. त शुद्ध तंत्र में मैथुन, काम- वासना से नइखे जुड़ल.\nहर पेशा आ साधना पद्धति में कुछ नकली लोग आ जाले. ज्योतिष नियर तंत्र साधना में भी कुछ नकली लोग बाड़े जौन तंत्र विद्या के बदनाम क देले बाड़े. अइसन लोग तंत्र के नाम पर सिर्फ वासना पूर्ति आ भयभीत करे के धंधा करेले. कौनो तांत्रिक वगैरह किहां जाए के पहिले ओकरा बारे में सौ बार पूछताछ, जांच- परख कके जाए के चाहीं. कौनो तांत्रिक का लगे जाएके जरूरते का बा? घर में अपना देवी- देवता के पूजा करीं. राउर समस्या हल हो जाई. होला का कि कई लोग गंभीर समस्या, रोग भा प्रपंच के दलदल में फंसि जाला आ कौनो नकली तांत्रिक भी ऊपरी वेशभूषा आ पाखंडी बातचीत से अपना के बहुते बड़ तांत्रिक कहे लागेला. अब ऊ कथित तांत्रिक जातक के ठगे शुरू करेला. जदि ठीक से पता नइखे त तांत्रिक वगैरह के लगे जइबे मत करीं. ईश्वर से प्रार्थना करीं. बिना कहीं गइले राउर समस्या भगवान ठीक क दीहें. सिद्ध तांत्रिक आपन प्रचार ना करे . ओकरा लगे काम ढेर आ समय कम रहेला. सिद्ध तांत्रिक अपना प्रचार से दूरे रहेला.\nकौल मार्ग आ समय मार्ग के श्री चक्र यंत्र/श्री यंत्र में तनकी भर के फरक रहेला. वाममार्ग आ समय मार्ग दूनो के श्रीयंत्र में नौ गो त्रिकोण होला. श्रीयंत्र के ऊपर वाला हिस्सा में सामान्य त्रिकोण के संख्या चार गो होला जौन भगवान शिव के प्रतीक ह आ नीचे के तरफ पांच गो उल्टा त्रिकोण होला. त कुल नौ गो त्रिकोण भइले सन. ऊपर वाला चार गो त्रिकोण शिव के आ नीचे वाला पांच गो त्रिकोण शक्ति के प्रतीक ह. ई त्रिकोण आपस में गुंथल रहेलन स. ई त्रिकोण एगो वृत्त के भीतर होले सन जौना पर कमल के पंखुड़ी बनल रहेला. दूनों तरह (वाममार्ग आ कौल मार्ग) के श्रीयंत्र में बीच में एगो बिंदु होला जौन समूचा ब्रह्मांड के प्रतीक होला. कई लोग श्रीयंत्र के वृत्त के ही ब्रह्मांड के संज्ञा दे देले . तारापीठ के एगो तांत्रिक के अनुसार बिंदु ब्रह्मांड के प्रतीक ह. कौल मार्ग के श्रीयंत्र में बिंदु त्रिकोण के नीचे होला आ समय मार्ग के श्रीयंत्र में बिंदु वृत्त के ठीक बीच में रहेला.\nएइजा एक बात से सावधान रहल जरूरी बा. बाजार में बिकाए वाला कौनो भी श्रीयंत्र के घर में लेआके राखेके ना चाहीं. कई बार बाजार में नकली/गलत श्रीयंत्र भी बिकाले सन जौन घर में आवते अशांति, बीमारी आ धनहानि करावे लागेले सन. एही से श्रीयंत्र ज्यादातर तंत्र साधके श्रीयंत्र राखेला लोग भा ऊ लोग राखेला जे कौनो प्रामाणिक सिद्ध व्यक्ति के संपर्क में बा. एही से श्रीयंत्र ना राखिके भगवान शिव/पार्वती, मां दुर्गा आदि के चित्र राखल आ पूजा कइल जादे सुरक्षित बा.\nकहल जाला कि भगवान शिव के तंत्र बहुते पवित्र आ मोक्षदायी ह. तंत्र विद्या के प्राचीन ग्रंथन में से एगो “विज्ञान भैरव तंत्र” बा. एमें कुल 112 तंत्र प्रविधि भा टेक्नीक के बारे में विस्तार से बतावल बा. साधक के जौन टेक्नीक अनुकूल लागे ऊ ओकर अनुसरण करे. तंत्र विद्या के कुल्हि ग्रंथन में देवी (माता पार्वती) प्रश्न कइले बाड़ी आ भगवान शिव तंत्र प्रविधि बता के प्रश्न के उत्तर देले बाड़े. एही से कहाला कि तंत्र विद्या फिलासफी ना, विज्ञान ह. परमहंस योगानंद अपना विश्वप्रसिद्ध पुस्तक “आटोबायोग्राफी आफ अ योगी” (हिंदी अनुवाद- “योगी कथामृत”) के 20वां अध्याय के फुटनोट में 14वीं शताब्दी के कश्मीर के संत लल्ला योगीश्वरी के चर्चा कइले बाड़े जौन एगो दिगंबर शिव भक्त रहली. उनका लंगटे रहला से एगो समकालीन व्यक्ति के धार्मिक भावना के ठेस पहुंचल. ऊ लल्ला योगीश्वरी से पुछलस- रउरा लंगटे काहें रहेनीं?\nलल्ला योगीश्वरी ने जवाब दिहली- “काहें ना लंगटे रहीं. हमरा आसपास कवनो पुरुष लउकते नइखे.” लल्ला योगीश्वरी के उग्र विचारधारा के अनुसार जे ईश्वर के नइखे जानत, ईश्वर के सिद्ध नइखे कइले, ऊ पुरुष ना ह. जब लल्ला योगीश्वरी के अंतिम समय आइल त ऊ अपने आप प्रगट भइल अग्नि में समा के गायब हो गइली. आज भी कई लोग मानेले कि ऊ सिद्ध तांत्रिक रहली. ओकरा अगिला दिने लल्ला योगीश्वरी अपना भक्त लोगन के बीच पीला प्रकाश के वस्त्र पहिर के प्रकट भइली आ कहली कि हमरा के जे भक्ति से पुकारी, ओकरा किहां हम आ जाइब. बाकिर हमार भौतिक शरीर खतम हो गइल बा.


स्टेट बैंक – टटका खबर\nस्टेट बैंक अपना एटीएम के इस्तेमाल पर फीस वसूली\nनयी दिल्ली।3 जनवरी (वार्ता) देश के सबले बड़का सरकारी बैंक भारतीय स्टेट बैक कहले बावे कि एटीएम चलावे मे होखत घाटा के भरपाई करे ला ओकर इस्तेमाल करे वालन से फीस लीहल जाई. स्टेट बैंक जवने सेवा दी सभकर फीस ली, फोकट मे कवनो सुविधा ना दी.\nस्टेट बैंक से पांच लाख रूपिया के लूट\nवाराणसी के चेतगंज कस्बा के स्टेट बैंक के लहुरावीर शाखा के कैशियर के चेम्बर मे घुस के एगो बदमाश काल्हु पाँच लाख रुपिया ले के भाग गइल. कैशियर के हल्ला कइला पर गार्ड ओकरा के चहेटलसि बाकिर लुटेरा भाग निकलल. चेतगंज थाना में मामिला दर्ज करावल गइल बा आ पुलिस लुटेरा के खोजत बिया. (वार्ता)


बिना एको फिलिम रिलीज होखले मँहग बन गइलें चुन्नू सिंगापुरी – Anjoria\nसिनेमा भोजपुरी में पहिला हाली अइसन भइल बा कि कवनो अभिनेता के, जेकर आजु ले एकहु फिलिम रिलीज नइखे भइल, 25 – 25 लाख रूपये में साइन कइल जात होखे. ई भइल बा चुन्नु सिंगापुरी संगे जिनका के निर्माता विनय शुक्ला आ चौहान जी अपना अपना फिलिमन खातिर साइन कइले बाड़ें.\nपचीस पचीस लाख रुपिया में साइन करे का बात पर एह निर्मातन के कहना बा कि ऊ लोग फ़िल्म “चुन्नू बाबू सिंगापुरी” के गाना उनुका आफिस में जा के देखल आ एडिटिंग लैब में उनकर फिलिम देखल तब ई फैसला कइल लोग. एह अनुबंध में इहो लिखल बा कि अगर निर्माता के नुक्सान होखत बा त चुन्नू बाबू तीन चौथाई कटौती कर दिहन अपना फीस में एह तरह के अनुंबंध कर के चुन्नू बाबू एगो मिसाल बना दिहले बाड़ें जवना खातिर उनका के साधुवाद मिले के चाहीं. एहसे सिनेमा भोजपुरी में एगो नया दौर शुरु हो सकेला आ निर्माता, निर्देशक, कलाकार आ टेक्नीशियन सबही सुकून के सांस लेत जिंदा रह पाई.\nएह दुनु फिलिमन में से विनय शुक्ला के फिलिम के गाना के रिकार्डिंग 24 अक्तूबर से शुरू होखि आ चौहान जी के फिलिम “सरकार” के मुहूर्त शूटिंग स्थल पर होखी. दुनु फिलिमन के शूटिंग उत्तर प्रदेश का देवरिया जिला में कइल जाई.


’दिल भईल दिवाना तोहरा प्यार में’ के मुहूर्त धूम-धाम से भइल – Anjoria\nपिछला दिने प्रियांसी मूविज आ निराला फिल्मस् के बैनर तले बनत भोजपुरी फिलिम ’दिल भईल दिवाना तोहरा प्यार में’ के मुहूरत् धूम-धाम से मुंबई के पंचम स्टूडियो में कइल गइल. एह फिलिम के नायक बाड़े गायक से अभिनेता बनल अरविन्द अकेला कल्लू आ उनकर नायिका बाड़ी अर्चना सिंह आ निशा दुबे.\nमुर्हूत के शुभ अवसर पर फिलिम जगत के अनेके नामी-गिरामी हस्ती मौजूद रहली सँ. जइसे कि रानी चटर्जी, जय सिंह, सुशील सिंह, राजेश पप्पू, रितेश ठाकुर, विष्णु शंकर बेलू, लालजी यादव, चुन्नू पंडित, ज्योति शर्मा, गौरी विश्वकर्मा, चून्नू चौबे, सोनिया मिश्रा, रामचरण गौड़, रमेश सिंह, लालजी गौड़, राधेश्याम अजय ग्लोबल, राम तिवारी आ संजय भूषण पटियाला.\nएह मौका पर निर्देशक अरविन्द चौबे बतवलें कि एह रोमांटिक फिलिम के शूटिंग 21 जून से गुजरात के सिलवासा शहर में कइल जाई. एहमें कुल आठ गो गाना रहीहें सँ जवन अरविंद अकेला कल्लू के गावल रही.\nनिर्माता-निर्देशक अरविंद चौबे, सह-निर्माता अरूण सिंह आ निराला सिंह, गीतकार प्यारे लाल यादव, आर आर पंकज, आ मनोज मतलबी, संगीतकार घुंघरू, आ लेखक लालजी यादव हउवें.\nमुख्य कलाकारन में अरविन्द अकेला कल्लू, अर्चना सिंह, निशा दुबे, संजय पांडे, मनोज टाईगर, आनंद मोहन, जय सिंह, जसवंत जयसवाल, अरूण सिंह, बमबम बिहारी आ विजेन्द्र सिंह चौहान वगैरह के नाम बा.


कविता आ कुदार हाथ में दुओ लिआइल – भोजपुरी साहित्य सरिता\nधन्य रहे धरीक्षण मिश्र जस लोग , जे भोजपुरी के अपना अभिव्यक्ति के माध्यम बनावल । ओह लोग\nका अपना महतारी भाषा खातिर कवनो हीन भावना ना रहे ,आ ऊ लोग भोजपुरी के भाषिक शक्ति से खूबे परिचित रहे । मिश्र जी के काल हिन्दी आन्दोलन के काल रहे । भोजपुरी क्षेत्र के लोग भोजपुरी के अनदेखी करत,दरकिनार करत हिन्दी सेवा में लागल रहे । आजो\nबहुत लोग हीन भावना से ग्रसित बा आ चाहत बा कि भोजपुरी लोकेसाहित्य तक सीमित रहे । मूर्खतापूर्ण तर्क से ई लोग भोजपुरी के हिन्दी के बोली साबित करे में आपन श्रम जाया कर रहल बा ,जबकि भोजपुरी के सैकड़न साहित्यकार धरीक्षण बाबा से सीख लेत भोजपुरी साहित्य सेवा में जुटल बाड़ें । भोजपुरी के अभिव्यक्ति क्षमता के पता मिश्रजी आ ओह समय के भोजपुरी साहित्यकार लोग के रहे । भोजपुरी में कइसे\nलिखे के चाहीं मिश्र जी से सीखल जा सकत बा ।\nशुरुआती पढ़ाई तमकुही में , मिडिल के पढ़ाई पडरौना में आ हाई स्कूल के पढ़ाई लंदन मिशनरी हाईस्कूल ,बनारस से कइला के बाद मिश्र जी चहले रहितीं त नौकरी कइले रहितीं । नौकरी ना करके कविता आ खेती बागवानी के पारम्परिक पेशा के अपनवलीं । ई , अधछेछरा पढ़ाई करके नौकरी के लाइन में लागेवालन आ खेती से मुँह फेरेवालन खातिर आँख खोलेवाली बात बा । गाँधी जी के सादगी आ मित्तव्ययिता अउर अपना अंग्रेजी अध्यापक हिल साहेब के मेहनत ,लगन आ स्वध्याय के सीख के गंठरी पाड़त मिश्र जी जीवन में आगे बढ़ चललीं ।\nसुबह सबेरे नित्य क्रिया से निवृत हो के बिना कवनो बाहरी आडंबर ईश वंदना आ ध्यान करके कोदार खुरपी लेके खेती बागवानी कइल , आस पड़ोस के गंदगी के सफाई कइल उहाँ के रोजनामचा रहे । सुस्ताए घरी साथ के कॉपी पर पेन्सिल से कविता रचल , घर – परिवार , गाँव ,समाज , राज ,देश सब पर नजर राखत ओकरा विसंगतियन के उकेरल उहाँ के दैनिक जीवन में सामिल रहल । उहाँ का सबसे बेसी राजनीति , राजनीतिक दल आ नेतन के बखिया उधेरले बानी । सामाजिक समस्यन के लेके उहाँ के नजर कम तीख नइखे । अइसहीं वैवाहिको समस्या पर उहाँ के पैनी नजर बा । मिश्र जी के कविता के कैनवास बड़का बा आ विविध विषयन के ओह में समावेश बा ।\nमिश्रजी भोजपुरी व्यंग्य परम्परा के लमहर कवि के रूप में स्थापित भइनी । भोजपुरी भाषा के विशेषता ई बा कि ऊ गाभी परधान भाषा ह । एह गाभी के पूरा उपयोग भोजपुरी के आदि कवि कबीर दास में देखल जा सकत बा ,जब ऊ धर्म के बाहरी आडंबर पर कड़ा चोट कइलें । ई व्यंग्य के परिपाटी के हीरा डोम भगवाने पर आक्षेप लगा के आगे बढ़वलन ,जवना में भगवान पर छुआछूत से डेरइला के बात करत बाड़न ।\nधरीक्षण मिश्र में ई व्यंग्य विनोद के साथ अभिव्यक्त होखत बा । अपना ‘गणेश बन्दना’ में विनोद के साथ गणेश जी के सक्षमता पर सवाल उठा देले बाड़न — हम सिमिट माँगब ना तोहसे\nघर फूस के बाटे घेरावल टाटे\nबर नेता बने बदे माँगबि का\nपनियाँ जब ना पियनी कई घाटे\nकविता के कला मँगले हँसब s\nहम बानी देहाती गवाँर जपाटे\nकहि दs निज वाहन से एतने\nकबे कापी किताब हमार न काटे\nअपना अमरस प्रेम के विनोदी ढंग से उहाँ का आत्म परिचय वाला खंड में परगट कइले बानी — चिउरा का साथ आम का रस का मिश्रण के जे ग्रास हवे\nबस उहे सजीवन बूटी ह s आ ऊहे\nए मृत्यु लोक के अमृत उहे हs\nउहे. सुरा शैम्पेन हवे\nआ मानुस खातिर ईश्वर के ऊ\nसबसे उत्तम देन हवे ।\nकवना धरीछना से मिलल आजादी , सुराज में जनसेवा के नाम पर मंत्री बनि के लोग स्वराज करे लागल ,त भला धरीक्षण मिश्र के कवि चूके वाला कहाँ रहे —-\nसरपंच का दुआर ब्लॉक से मिलल उधार पर ।\nकाँगरेस का हड़वार पर गान्धी जी का जयकार पर ।\nसुराज सैर करत बा मिनिस्टरन की कार पर ।।\nमिश्र जी के निशाना पर नेता बेसी बाड़ें । ओहू में सत्ताधारी दल । कवि के कहनाम बा कि सत्ता में बइठल नेता लोग दोषी अपराधियन के बचावे के काम कर रहल बा । पुलिस पर ई लोग दवाब बना के , अपराधी के छोड़वा रहल बा । नेता के पहचान ओकरा पहनावा ओढ़ावा से कइल आसान बाटे —\nउजर खदर के टोप धरत जे अपना शिर पर ।\nतब ऊ नेता बनत जे लिख लोढ़ा पढ़ पत्थर ।।\nइनका मारे पुलिस चोर के पकड़ न पावत ।\nअगर कहीं पकड़ात त जा के रिहा करावत ।।\nगाँधी जी के तीन बानरन के जरिये गाँधी जी के अनुयायी लोग के जवन चित्र मिश्र जी खिंचल़े बानी ,ओकर गाभी भीतर ले मार करेवाली बिया । मिश्र जी एह कविता में गाँधीवाद के भुलवा देले बा काँग्रेसी लोग ई बतवले बानी ——\nगाँधी जी के पक्का चेला रहले तीन गो बानर ।\nबउक एक गो बहिर एक गो और एक गो आन्हर ।\nगाँधी जी का बाद एक परिवर्तन उनमें आइल ।\nतीनूँ बानर नेता भइले गान्धी बाद भुलाइल।\nमिश्र जी आपातकाल के खूबी आ खामी दुनो के बरनन अपना कवितन में कइलें । कइसे मीसा के दुरुपयोग भइल । लोग के परेशान करे के हथियार बनल रहे मीसा । सरकार बदलला पर जनता पार्टी के शासनो कवि के तीख नजर से ना बाँचल । एह शासन के विसंगतियन पर उहॉ के कलम चलल । इन्दिरा सरकार आ जनता सरकार के तुलना देखलीं —–\nजेतना काम इन्दिरा जी ओह घरी\nएगारह बरिस में कइली ।\nओतना काम जनता सरकार\nअढाई बरिस में कर दिहलसि।\nऊ प्रजा के पानी में उसिनत रहली\nत ई तावा में सुखले तता दिहलसि ।\nसामाजिको व्यंग्य मे मिश्र जी विविध विषयन पर कटाक्ष कइले बानी । पटवारी ,विकास ,ब्लाक ,अस्पताल ,सोसायटी (गन्ना ),दहेज , अध्यापक ,पंचाइत ,ग्राम प्रधान ,सर्वोदय, विद्यार्थी आ नकल जइसन विषय एह में सामिल बा । पटवारी पुराण लमहर नाटिका रूप में बा । पटवारी के चरित्र के स्वगत कथन उजियार करत बा —\nत अब दू दू असामिन के हम चिरुकी धइ के जोरीले\nलड़ा के सब के आपुस में हम धन सुध करि के छोड़ीले\nदवा दारी फरारी में हम केतने घर उजारी ले ।\nआ सर्किल रेट में गरदन हम सबके रेति डारीले ।\n‘ब्लाक’ कविता में सरकारी अधिकारियन पर उहाँ के कलम नीब चुभावत लिखलस —\nखर्च मनमाना करे के मिल गइल अधिकार बा ।\nआज कल के इहे सब राजा तथा जिमिदार बा ।।\nउहाँ के ई साबित करत बानी कि एह देश से राजतंत्र आ जमींदारी नइखे गइल ,रूप बदल के बरकरार बा ।\nपूरबी यू. पी. में गन्ना किसान के नकदी फसल रहल बा ,बाकिर सबदिन गन्ना के साथ ,ओहके उपजावे वाला किसानो पेड़ात रहल बा । एह काम में जे सोसायटी बनल बाड़ी स ऊ मजा मार रहल बाड़ी जबकि किसान बेहाल बा —-\nउपजावत ऊँखि किसान स्वयं\nमिलवा तक ओके हवे पहुँचावत ।\nमिल मालिक ओके मसीन से पेरि के\nऔर पकाइ के चीनी बनावत ।\nबिचवा में सोसाइटी आई के\nचीनी का दाम से बैठल मौज उड़ावत ।\nघुन खाके अनाज के गुदा मनो\nखोइया बा किसान के खाली खियावत ।\nतत्कालीन समस्यन पर कुछ दोहा देखीं जवना में बदलत युग के ऊपर चोट करत उहाँ का विसंगतियन के उजागर कइलीं —-\nचीनी गुड़ के रस गइल चाय भइल अब पेय ।\nज्ञान हीन शिक्षा भइल सनद भइल अब ध्येय ।\nघड़ी हाथ गहना भइल लुँगी भइल पोशाक ।\nमूर्ख लोग वक्ता भइल पण्डित लोग अवाक ।\nसमाज में विवाह के समस्या रहल बा । दान दहेज , स्वागत सत्कार के लेके बेटहा – बेटिहा के बीचे तकरार , रूसल मुँहफुलौअल आम बात बा ।मिश्रजी के कलम से इहो सब.विषय अछूता नइखे । बाकिर , विदा होके जायेवाली कनियन के रोआई के जरिये विनोदी भाव से औरत जाति के समस्यन के जवना तरह उकेरले बानी ,साँच पूछीं त ऊ व्यंग्य में रूदन पैदा करत बा । स्त्री विमर्श के नायाब नमूना बा —\nओढ़े के परिहें कई पर्त के ओढ़नियाँ ।\nकहियो त गोड़ बड़ा जोर झिन्झिनाये लगी\nकहियो दुखाये अगियाये लगी चनियाँ ।\nडाक्टर कही कि कम भैल बा विटामिन बी\nनैहर के भूत कही ओझा और गुनियाँ ।\nमिश्र जे के नजर से कोर्ट कचहरी आ न्यायिक प्रक्रियो ना बाँचल ।उहाँ का एह क्षेत्र में जवन अनाचार बा ,ओहू पर लिखले बानी —\nहवे बजार बजार ना , कोर्ट हवे बाजार ।\nजहाँ न्याय सौदा बिके ,गाँहक जुटे हजार ।\nगाँहक जुटे हजार , दाम जे अधिक चुकावे ।\nउहे न्याय उहँवा अपना मन माफिक पावे ।\nमिश्र जी के कवितन के जाने समझे आ ओकरा विस्तार के परिचय पावे खातिर बड़हन विश्लेषण आ मूल्यांकन के जरूरी बा । उहाँ का खेत में अनाज फल फलहरी भर नइखीं उपजवले ,बलुक कागज पर कलम से कवितो उजवले बानी , जवना के सवाद चटखार बा । बेलाग बोले लिखे आ बिना डेरइले\nपाठ करे में उहाँ के बराबरी संभव ना बा । ई निडरता उहॉ का कबीर से मिलल बा ,विद्वता तुलसी आ केशव से । हर स्तर के पाठक आ श्रोता के मनसायन होत बा । उहाँ के मान्यता बा कि बिना खेती आ बिना शिक्षा एह देस आ देस के जनता के कल्याण ना होई । उहाँ का एही से कुदारो उठवनी आ कलमो चलवनी । उहाँ का कहनी – ‘कविता आ कुदार हाथ में दुओ लिआइल’ ।\n.**** मुजफ्फरपुर , बिहार ।\nआलेखडॉ० ब्रज भूषण मिश्र\nभोजपुरी साहित्य क पारस : पं. धरीक्षण मिश्र


टटका खबर, 27 सितम्बर 2017, बुध – टटका खबर\nसेना आजु बुध का फजीरहीं म्यांमार का सीमा से लगल इलाका में नागा उग्रवादी संगठन नेशनल सोशलिस्ट काउंसिल ऑफ नगालिम (खापलांग) का खिलाफ एगो बड़हन कार्रवाई क के बहुते उग्रवादियन के मार गिरवलसि. सेना के कवनो जवान के हताहत होखे के खबर नइखे. कार्रवाई अपने देश के इलाका में भइल आ सीमा पार करे के जरुरत ना पड़ल.\nआंतरिक सुरक्षा के चुनौतियन आ राज्यन के कानून व्यवस्था के हालात निकहा से सम्हारे ला केन्द्र सरकार देश के पुलिस बल के आधुनिकीकरण पर अगिला तीन साल में 25 हजार करोड़ रूपिया से अधिका के खर्च करे के योजना बनवले बिया.\nदेश में डाक्डरन के कमी देखत केन्द्रीय स्वास्थ्य सेवा आ ओही तरह के अउर चिकित्सा सेवा में जुड़ल डाक्टरन के रिटायरमेंट उमिर बढ़ा के 65 परी, क दिहलसि.\nअफगानिस्‍तान का काबुल अंतराष्‍ट्रीय हवाईअड्डे पर आजु रॉकेट से हमला कइले स आतंकवादी बाकिर केहू के हताहत होखे के खबर नइखे.\nदार्जिलिंग पर्वतीय क्षेत्र में पिछला तीन महीना से बेसी से चलल आवत गोरखा जनमुक्ति मोर्चा के बंद आजु वापस ले लिहला का बाद जनजीवन सामान्‍य होखे लागल बा.\nकाशी हिन्‍दू विश्‍वविद्यालय में हाल के बवाल के नैतिक जिम्‍मेदारी लेत ओकर चीफ प्रोक्‍टर ओंकार नाथ सिंह आपन इस्तीफा दे दिहलन जवना के सकार लीहल गइल बा.\nअमरीका के प्रतिनिधि सभा में आजु प्रस्ताव पेश कइल गइल जवना में संयुक्‍त राष्‍ट्र सुरक्षा परिषद में भारत के स्‍थाई सदस्‍यता के समर्थन कइल गइल बा.\nयूपी का गोण्डा जिला के देहात कोतवाली इलाका में अडगडानंद आश्रम का नियरा बगइचा में भइल मुठभेड़ का बाद पुलिस पांच गो डकैतन के गिरफ्तार करे में सफल हो गइल.\nबिहार कांग्रेस के नयका बहाल कार्यकारी अध्यक्ष कौकव कादरी कहले बाड़न कि उ बड़का नेता लोग के सहयोग से बिहार में संगठन बरियार करे का दिशाईं काम करीहें.\nयूपी के गाजीपुर जिला के जमानियां कोतवाली इलाका के चौधरी मुहल्‍ला के एगो आदमी पारिवारिक कलह से आजिज आ के फांसी लगाके जान दे दिहलसि.\nयूपी के मऊ जिला के मोहम्मदाबाद गोहना कोतवाली इलाका के चालीसवाँ गाँव के एगो मेहरारु अपना कोठरी में फाँसी लगा के मर गइल.\nगाजीपुर जीला के नोनहारा इलाका के मुहम्‍मदपुर बलुआ गांव के एगो बूढ़ काल्हु रात इनार में गिर गइल जवना का बाद ओकर मौत हो गइल.\nबक्सर जिला के कोरानसराय इलाका के मुसहरवा डेरा का नियरा भइल सड़क हादसा में जिला पार्षद रह चुकल एगो राजद नेता के मौत हो गइल आ कुछ अउर लोग घवाहिल हो गइल.\nमऊ के सदर विधानसभा के विधायक मुख्तार अंसारी आ सात गो अउरी आरोपियन के साल 2009 के 29 अगस्त का दिने भइल ठेकेदार मन्ना सिंह आ राजाश राय के हत्या के मामिला में मऊ के एगो अदालत बरी क दिहलसि. एही मामिला में तीन गो अउरी आरोपियन के उमर कैद के सजा सुना दिहलसि अदालत.\nबिहार के सरकारी अस्पतालन में मरे वाला मरीजन के अब मुफ्त में लाश गाड़ी के सेवा दीही सरकार.\nTags: अमेरिका, अस्पताल, गाजीपुर, गोण्डा, दार्जिलिंग, बक्सर, बिहार, मऊ, मुख्तार अंसारी, म्यांमार, लाश गाड़ी, सुरक्षा परिषद, सेना, हिन्‍दू विश्‍वविद्यालय


कांग्रेस आ भाजपा माँग कइले बिया कि दमकल विभाग में डीआईजी डीडी मिश्र के पूरा सुरक्षा दिहल जाव. हालही में डीडी मिश्र एगो टीवी साक्षात्कार में मायावती सरकार के भठियरपन में गरदन ले डूबल बतवले रहले जवना का बाद उनुका के पागल करार दे दिहल गइल बा.\nपुलिस विभाग का बाद अब पावर कार्पोरेशनो में सिटिजन चार्टर लागू कर दिहल गइल बा. एकरा बाद हर काम खातिर समय सीमा बना दिहल गइल बा. एहमें कनेक्शन लिहला से ले के मीटर बदलावे तक के हर काम खातिर समय तय रही.\nगोरखपुर आकाशवाणी केन्द्र से भोजपुरी समाचार प्रसारित होखे के तिसरका वर्षगाँठ का मौका पर देवरिया के रुद्रपुर में एगो सम्मान दिवस के आयोजन कइल गइल जवना में मुख्य अतिथि सलेमपुर के सांसद रमाशंकर विद्यार्थी रहलें. समारोह में अनेके भोजपुरी साहित्यकार शामिल भइलन.\nसपा नेता आजम खान के कहना बा कि अगर मालेगांव विस्फोट मामिला के आरोपी साध्वी प्रज्ञा ठाकुर के जमानत मिल जात बा त एकरा खातिर कांग्रेस नेतृत्व जिम्मेदार होई. एहसे पहिले मुस्लिम आरोपियन के कोर्ट से जमानत मिल गइल जब सीबीआई सुबूत ना जुटा पवलसि.\nकेंद्र आ मायावती सरकारन के जनविरोधी रवैया का खिलाफ सपा9नवंबर के राज्य भर में प्रदर्शन करी.\nपंचशील नगर जिला में अतवार का दिने एगो सड़क दुर्घटना में सात लोग के जान चल गइल. सभे हरियाणा के रहल.


रवि किशन डान – नगमा जीनत अमान : अब डॉनो भोजपुरी में बोली….. – Anjoria\nग्यारह मुल्को की पुलिस डान के पीछे है, लेकिन डान को पकड़ना मुश्किल ही नहीं नामुमकिन है.\nअब सोचीं इहे डायलाग अगर एह तरह कहल जाय ग्यारह मुल्कन के पुलिस डान के पीछे पडल बा, लेकिन डान के पकडल मुश्किल नइखे नामुमकिन बा. अब कुछ अइसने होखे जा रहल बा काहे कि अब भोजपुरी में डान बनावल जा रहल बा. भोजपुरी के एह डान की कहानी सदी के महानायक अमिताभ बच्चन वाला डॉने क कहानी होखी.अमिताभ बच्चन वाली माने कि डान का भूमिका में भोजपुरी के अमिताभ बच्चन माने कि रवि किशन होंइहें आ जीनत अमान वाली भूमिका में अइहें भोजपुरी के सुपर अदाकारा नगमा.\nरवि किशन आ नगमा के जोड़ी चार साल बाद एक बार फेर से परदा पर आवे वाली बा. पेन एन कैमरा का बैनर तले निर्माता महमूद खान आ निर्देशक राजकुमार आर.पांडे के एह फिल्म की विधिवत लॉन्चिंग बियफे का दिने मुंबई में आयोजित एगो भव्य समारोह में कइल गइल. रवि किशन बतवलें कि डान क पहिला चरण के शूटिंग एही महीना लन्दन में होखी. चार साल बाद नगमा का साथ अभिनय कइला का बारे में कहलन कि दुनु के साथ वाली कवनो बढ़िया स्क्रिप्ट ना मिलल का चलतही ऊ लोग साथे ना आ पावल.\nरवि किशन ने इहो साफ़ साफ कहलन कि ऊ महानायक अमिताभ बच्चन से कद में बहुते छोट बाड़े एहसे उनुका से रवि के तुलना ना होखे के चाहीं. इहो कहलन कि ऊ चहीहें कि भोजपुरी के डान में ऊ पहिलका डान के नकल ना कर के कुछ नया करे के चहीहें.\nमुहुर्त का एह मौका पर रवि किशन, नगमा, मुंबई कोंग्रेस अध्यक्ष कृपा शंकर सिंह, मनसे के उपाध्यक्ष वागीश सारस्वत, भोजपुरी फिल्मन के जानल मानल निर्माता आलोक कुमार, निर्देशक के.डी., सुशील उपाध्याय, हैरी फर्नांडिस, एस.एस.ललित, अभिनेता बृजेश त्रिपाठी, पंकज त्रिपाठी, विकास श्रीवास्तव, अभिनेत्री संगीता तिवारी, लवी रोहतगी वगैरह लोग मौजूद रहलें.\nडान के बाकी कलाकारन के चयन हो रहल बा. बहरहाल भोजपुरी फिल्मन के दिवाना लोग खातिर ई खुशी के बात होखी कि अब डॉन भोजपुरी में बतियाई आ कही – रानी जानेलू, हमरा के जंगली बिलाड़ बहुत पसंद बा…..\nPrevious Post: भउजी हो!\nNext Post: मिक्स मसाला फिल्म मिस्टर तांगावाला\nhello first time in world ki sab kuch bhojpuri main i am very happy


अवधेश प्रेमी का 2019 का लगन\nअवधेश प्रेमी का 2019 का लगन स्पेशल पारिवारिक वीडियो || रोवतावे कंगना कजरा लोरवा चुयावे हो |\nको प्रकाशित Jun 3, 2019\nआप वीडियो को देख रहे हैं अवधेश प्रेमी का 2019 का लगन स्पेशल पारिवारिक वीडियो || रोवतावे कंगना कजरा लोरवा चुयावे हो |. आप ऑनलाइन देख सकते हैं और एमपी 3, वेबएम, एफएलवी,3जीपी, एमपी 3, पूरी तरह से मुफ्त में कई प्रारूपों के साथ अवधेश प्रेमी का 2019 का लगन स्पेशल पारिवारिक वीडियो || रोवतावे कंगना कजरा लोरवा चुयावे हो | हाई-स्पीड वीडियो डाउनलोड कर सकते हैं। द्वारा अपलोड करें\nवीडियो क्लिप अवधेश प्रेमी का 2019 का लगन स्पेशल पारिवारिक वीडियो || रोवतावे कंगना कजरा लोरवा चुयावे हो |\nइस वीडियो का Free MP3 Download करने के लिए हमारा Mobile APP RCM MUSIC Playstore से डाउनलोड करे या इस लिंक पर क्लिक करे :- http://goo.gl/CsZDkP\nTitle: Rowatawe Kangana Kajara Lorwa Chuyawe Ho\nLyrics: Mahesh Pradesi\nV Director: P Krishana\nMust see , share to others and subscribes the channel "RCM Music " for regular updates of best videos.this is very popular song in Bihar listener in all over world in this song.\nअवधेश प्रेमी का 2019 का सबसे बड़ा रोमांटिक वीडियो || कजरवा दह जाता || Kajarawa Dah Jata\nखेलकरी मउगी मारै छै - Khelakari Maugi Marai Chai - Bansidhar Chaudhary - JK Yadav Films\nबिहार प्रभात समाचार : 21 अगस्त 2019 AIR (Bihar News + Bihar Samachar + Bihar Current Affairs)\nMard Bakalol Duyara Puyara Par Sutata\nLovely Films Bhojpuri\n#लागे नहीं नजरिया || अवधेश प्रेमी यादव का 2019 का सबसे बड़ा रोमांटिक वीडियो\n#खुशी_यादव_HD_विडियो के साथ न्यू धमाका ll जिला मधुबनी सहर ll Jila Madhunani Sahar Khushi Yadav\n|| बजाके RCM के गाना || अवधेश प्रेमी यादव का 2019 का स्पेशल नया आर्केस्टा सांग\nHamara Ke Gari De Deihle na.) Samar Singh ka superhit ,Kaharwa, mp3 2018 , DJRaviYadavJaunpur\nDj Ravi Yadav Khatoliya jaunpur\nNew Bhojpuri Dil Me Tujhe Bitha Ke Palko Me chhupake Song DCM Bhojpuri\n|| केकरा से कदो करबबलू हा भउजी || शशिलाल यादव का धनरोपनी स्पेशल वीडियो\nShashi Lal Yadav Official\nमिठु मार्शल, अवधेश प्रेमी का 2019 का बड़ा पारिवारिक वीडियो || हमर दिल तोहरा नथुनी पर अटकल बा ||\n|| तोहार फोटो देखि रोई ले हो || धनन्जय धड़कन का 2019 का सबसे महंगा बेबफाई वीडियो\nDhananjay Bedardi का सुपरहिट गाना 2019 | तड़पे मोर बदनवा राजाजी | Bhojpuri Hits Songs 2019 New\nअवधेश प्रेमी यादव का 2019 का सबसे खतरनाक नया वीडियो || कमर में दरद उठे लागल ||\nअवधेश प्रेमी का 2018 का सबसे बड़ा नॉनस्टॉप आर्केस्टा वीडियो (Nonstop Arkesta Video)\nधनन्जय धड़कन का 2019 का नया वीडियो नए अंदाज में || सईया के नपनी रहे भर बीते ||\nDhananjay Dharkan Official


जब मोदी के बहीन के खाता में सृजन के करोड़ों रुपया ट्रान्सफर भईल, तब नीतीश कहाँ रहले: तेजस्वी\nबिहार विधानसभा में नेता प्रतिपक्ष तेजस्वी यादव।\nसृजन घोटाला में सीबीआई के ओर से आठ अवुरी लोग के खिलाफ मामला दर्ज करे के खबर प मुख्यमंत्री नीतीश कुमार अवुरी उपमुख्यमंत्री सुशील कुमार मोदी के घेरत तेजस्वी यादव जोरदार हमला कईले।\nतेजस्वी एगो ट्वीट में पुछले, "बिहार के बड़का अधिकारी, सहकारिता मंत्री, सुशील मोदी अवुरी मुख्यमंत्री घोटाला के समय कहां रहले? जब सृजन के खाता से सुशील मोदी के बहीन रेखा मोदी के खाता में करोड़ों रुपया ट्रांसफर भईल। हम एकर सबूत विधानसभा में दे चुकल बानी। सीबीआई बड़े-बड़े मछरी के काहें नईखे धरत?"\nमालूम रहे कि बिहार के सबसे बड़का घोटाला कहाए वाला 'सृजन महाघोटाला' के जांच करत सीबीआई ए मामला में 8 अवुरी लोग के खिलाफ मामला दर्ज कईलस। सीबीआई के ओर से सृजन संस्था आ बैंक से जुडल 8 अधिकारी प आपराधिक साजिश रचे अवुरी धोखाधड़ी के आरोप लगावत केस दर्ज कईल बा।\nसीबीआई ए मामला में पहिलही 19 लोग के खिलाफ मामला दर्ज क चुकल बिया।\nओने नालंदा में एगो लईकी संगे सरेआम शारीरिक छेड़खानी के विडियो वायरल होखला के बाद तेजस्वी कहले कि शर्म के बात बा कि बिहार में अयीसन होखता। भाजपा के 'राम-राज' के नारा प जोरदार कटाक्ष करत तेजस्वी कहले, "भाजपा के संगे नीतीश जी के अगुवाई में इहे 'राम-राज' बा।"\nतेजस्वी कहले, "पछिला कुछ दिन में अयीसन चौथा घटना बा, जवना में लईकी संगे सरेआम छेड़खानी भईल बा।" उ कहले कि जहानाबाद, गया, कैमूर के बाद अब मुख्यमंत्री नीतीश कुमार के गृह जिला नालंदा में लईकी संगे सरेआम छेड़खानी भईल।\nFirst Update: 13 June, 2018 12:40 PM


मुंबई में रिलीज होखत बा ‘गजब सिटी मारे सईयां पिछवारे’ – Anjoria\nश्री पद्मावती पिक्चर्स एवं इंटरटेनमेंट के बैनर तले बनल एक्शन कॉमेडी फिलिम ‘गजब सिटी मारे सईयां पिछवारे’ एह शुक के मुम्बई में रिलीज होखे जात बा. निर्माता अनिल सिनकर के एह फिलिम के लेखक आ निर्देशक बालजीत सिंह हउवन. गीतकार राजेश मिश्रा, अशोक सिन्हा अउर फणीन्द्र राव आ संगीतकार छोटे बाबा हउवें.\nकलाकारन में सुदीप पाण्डेय, मनोज द्विवेदी, सुप्रेरणा सिंह, मोनिका सिंह, संजय पाण्डेय, माया यादव, गोपाल राय, श्रद्धा, नवल, भानू पाण्डेय आ आईटम गर्ल कविता अउर अन्नू कश्यप के खास भूमिका बा.\nनिर्माता अनिल सिनकर आ निर्देशक बालजीत सिंह के कहना बा कि ‘गजब सिटी मारे सईयां पिछवारे’ में भोजपुरिया दर्शकन के कुछ नया देखे के मिली. दू भाईयन का इर्दगिर्द घूमत एह फिलिम में सामाजिक, हास्य आ पारिवारिक माहौल देखे के मिली.


पी चिदंबरम भोजपुरी में कहलें, हम रउरा सभ के भावना समुझत बानी | Anjoria's Weblog\nThis entry was posted in खबर and tagged अठवीं अनुसूची, भोजपुरी by Anjoria. Bookmark the permalink.\n1 thought on “पी चिदंबरम भोजपुरी में कहलें, हम रउरा सभ के भावना समुझत बानी”\nAnshu Dikshant on मई 18, 2012 को 4:20 अपराह्न said:\nMast……….Maza aa gail Mr. P. Chidambaram ke Bhojpuri bolat dekh ke………jekra Hindi na bole aavela unka ke Bhojpuri bolat dekh ke sahi me maza aa gail………


भारत क मुख्य नदी सभ के भारतीय लोगन के जिनगी मे एगो महत्वपूर्ण भूमिका बा. एकनि से पानी, सस्ता परिवहन, बिजली आ बहुते लोगन के रोजगार मीलेला. This easily explains why nearly all the major cities of भारत are located by the banks of rivers. The rivers also have an important role in Hindu Dharma and are considered holy by all Hindus in the country.\nThe Indo-Gangetic Plains[संपादन करीं]\nGanges River System[संपादन करीं]\nIndus River System[संपादन करीं]\nAnnual flows and other data[संपादन करीं]\n19 Rajasthan inland basin Northwest भारत0Negligible 15\n20 Indus tributaries Northwest Pakistan,\nThe Peninsular River System[संपादन करीं]\n"https://bh.wikipedia.org/w/index.php?title=भारत_क_मुख्य_नदी_सभ&oldid=694994" से लिहल गइल\nएह पन्ना पर आखिरी बेर संपादन 16 मई 2021 के 13:33 बजे भइल रहल।


टोंटी आउर धोबियापाट के जतरा – भोजपुरी साहित्य सरिता\nशेष भगवान जाने -------!!\nलाल विहारी लाल के लोक गीत आ छठ गीत के शूटिंग भइल\nका जमाना आ गयो भाया, सभे भाई लोग कुछ ना कुछ उखाड़े-पछाड़े मे लाग गइल बाटे। अखाड़े के रसूख खाति “धोबियापाट” कबों ना कबों लगवहीं के पड़ेला। जब सभे दाँव फेल हो जाले सन, त “धोबियापाट” के सहारा बचेला। फेर मौका आ दस्तूर देखि के “धोबियापाट” दे मारेलन पहलवान लोग। अखाड़ा मे लड़े से पहिले पहलवान लोगन के दिमाग मे एकर जोजना बनि जाले। आखिर अखाड़ा के इज्जत के सवाल उठि जाला। आ इजत खाति त इहवाँ मडर हो जाला। एह घरी सभे एक मुस्त एक्के जोजना पर काम क रहल बाटे। ढेर दिन के मसक्कत के बाद एगो जोजना हाथ आइल बिया, भला कइसे ओकरा छोड़ के कवनो दोसर काम कइल जा सकेला। इहे एगो अइसन जोजना बुझा रहल बा जवने से कुछ भेंटाए के उमेद बा। तन मन धन से ओह जोजना के फलीभूत करे मे पूरा पलिवार जुट गइल बा, त कुछ लोगन के पेटबथ्थी ऊपर आइल बा। जब पेटबथ्थी उपरिया जाले त लोग नरिआए लागेला। कुछ लोग चिचरी पारे मे लाग जाला, एह घरी इहे चल रहल बा।\nजवने देश मे आलू डलले पर सोना निकलत होखे, ओह देश मे समाजवाद डलले पर टोंटी से सत्ता निकले के उमेद होखे, त भला केहू ओकरा के कइसे छोड़ देही। ओही टोंटी से जब पिसास बुझे के भरोषा होखे, लमहर मेहनत क के जुटावल होखे, त कतनों नरेटी फ़ारत रहे लोग, छोड़ले ना जा सकेला। एही बीच ओकरे सुरक्षा के बात उठ रहल बा, त कस के पकड़ल जरूरी बा। अरे भाई! जवने देश मे राति के2बजे कोरट खुलि सकेले, फुटपाथ सरक के चल के गाड़ी के नीचे आ सकेला, हरिना अपने से गोली मार सकेला, त बिछोह मे बँगला काहे ना उजाड़ हो सकत? समाजवाद के संगे हेतना गरमी मे जब सोझे घामे खोपड़ई मे आगि धधके लागत होखे, ओह घरी बेघर होखे के पड़ी, त बुझइबे न करी। उहो राजप्रसाद छोड़ल त मनई के उखाड़ी देही। फेर अइसना मे केहू अकबक बोले लागे, भा मानसिक संतुलन गड़बड़ा जाय, त अचरज नइखे।फेर केकरो से कप पलेट उठवाईं भा पोंछा लगवाईं, राउर मरजी।\nबेचारी टोंटी! जेकरा के देखी सभे कोसे मे जुटल बा। अरे भाई! जब चारा, कोइला, टू जी, थ्री जी सम्मानित होत रहल, तब काहे ना लोग नरेटी फारल। फारे के चाहत रहल न। अब जब टोंटी के राजकीय सम्मान मिल रहल बा, त तकलीफ काहें? लोग बाग दोसरा के सम्मानों ना देखल चाहत बाड़े। अब भलही बुआ के पाँव पूजे के पड़ो, चाहे कन्हैया उठावे के पड़ो, टोंटी के सत्ता के जरी लगावल जरूरी बा। एह घरी त कवनो तरे सुखत समाजवाद के बचावल जरूरी बा। जवने अल्पसंख्यक के बल पर आजू से सांस लेत रहल ह, अब खुदही अल्पसंख्यक बन गइल बा। सुने मे त इहों आवत बा कि सरकार एकरो के संरक्षित के श्रेणी मे डाले जा रहल बा। फेर त अगिला पीढ़ी के लइका लोग पढ़ी – “एक था समाजवाद”। अब इहो बतावे के पड़ी कि समाजवाद स्वहितवाद मे बदल चुकल बा। आँखि खोल के देखा, कुल्हि बुझा जाई। अब अइसन कइसे होखे दियाई, एकरा के बचावे खाति त कुछहु उखाड़े के पड़े, उखाड़ दियाई, टोंटी के कवन बिसात बा।\nजोड़ घटाव के फेरा मे ढेर लोग अझुराइल बा। अबहिए ले पहिले हम-पहिले हम वाला खेला चालू हो गइल बा। नेउर-कीरा के दोसती होखे भा बइर आ केरा के संगति, एकर हाल पहिलही से सभे के मालूम होला। चार दिन के अंजोरिया हवे,फेर त अन्हरिया राति के बेरा शुरू हो जाई। पब्लिक आपन चैनल बदल-बदल के तमाशा देखे मे अझुराइल बा।अब कंटरोल वाली चिन्नी होखे भा सरकार रो पीट के चलत रही। अइसने बिलारी के भागे सिकहर टूटबे करेला, फिरो टूटी। कतने कुकुर सदेह सरग के जतरा करिहें,अपना के मालूम नइखे। बाकि जतरा त होखबे करी। पहिलहुं कई बेर भइल बा, आ अब्बो कई एक जगहा हो रहल बा।\nदू-तीन बरीस मे भरुही बनुक से एकहू फायर ना करेम, त ओकरे नालिया मे मुरचा लागि जाई।फेर मुरचा छोड़ावे मे ढेर मेहनत करे के परी। बनुकिया त बदलल नइखे, पहिलहुं एकरा के लोग चलावत रहे, अब इ कहल कि चलते नइखे, मतलब चलावे नइखे आवत। जब हेतना दिन मे चलावे ना सीख पावल लोग, त आगु कइसे चलाई। अब कपार पीटले का होखे वाला बा। एही भरूहिया खाति गल्ली-गल्ली,चउक-चउक धूमत बेरा सोचे के चाहत रहे नु। तब इहे भरूहिया नीमन लागत रहे, फेर अब बाउर काहें बता रहल बानी। पब्लिक के सब बुझात बा, कबले दोसरा के मूरख बूझत रहब महाराज। कहीं पब्लिक रउवा के मूरख बना दीहलस तब का करब। फेर केकर दोस निकालब। फेर कइसे नैतिकता के पहाड़ा पढ़ाइब?अब त उहो रउवा लग्गे नइखे बाचल। सगरी पोल-पट्टी खुल चुकल बा। माफी के कटोरा लेके कई एक दुवारी घूम चुकल बाड़ी। बाकि इ त मनही के पड़ी कि रउवा नीमन कटोरा खोज लेले बाड़ी, ढेर लोग के एकर जरूरत पड़े वाला बा। ओ सकेला कि कबों टोंटी वाला रउवा लग्गे कटोरा खाति पधार जाव। अब ना त कुछ दिन मे जरूरत पड़ही के बा। अरे भाई! इ धोबियापाट के नई स्टाइल ह। फेर केकरो होस रही कि के कप पलेट उठवलस आ के कटोरा। बाक़िर जतरा त अगहूँ होत रही, लोग आई, लोग जाई।\nभड़ासजयशंकर प्रसाद द्विवेदी, भोजपुरी पत्रिका- भोजपुरी साहित्य सरिता, भोजपुरी व्यंग\nमनीषा श्रीवास्तव के नया एल्बम – माटी के राग -1\nशेष भगवान जाने ——-!!\nका जमाना आ गयो भाया, टँगरी खींचे के फेरा में ढेर लोग अझुराइल बाड़ें। उहो काहें...\nका जमाना आ गयो भाया, अब मनई लोग के बजार लाग रहल बा। दोकान सजा –...


‘‘सजना के अंगना में सोलह सिंगार’’ के प्रीव्यू – Anjoria\n‘‘सजना के अंगना में सोलह सिंगार’’ के प्रीव्यू\nमैथिली फिल्म ‘सजना के अंगना में सोलह सिंगार’ के विशेष प्रीव्यू पिछला दिने मूवी लैब, गोरेगांव (प.) में भइल जवना में उदित नारायण, दीपा नारायण, अखिलेन्द्र मिश्र, आदर्श जैन, एह फिल्म के पूरा यूनिट आ गणमान्य दिग्गज मौजूद रहलें. एह फिल्म में रोमांस आ रोमांच त बड़ले बा, कुछ संदेशो बा. गांव से पलायन, खेती से मोहभंग, विधवा विवाह जइसन कई गो ज्वलंत मुद्दा आ ओकर समाधान के राह एह फिलिम में देखावल गइल बा.\nमुरली के एह वन मैन शो में मुखिया बनल राजीव सिंह बहते बढ़िया लगले. राहुल सिन्हा, राखी त्रिपाठी आ शिव आर्यन के तिकड़ीओ बढ़िया बा त तृप्ति नाडकर का साथे विनोदो ग्वार आपन छाप छोड़ गइल बाड़े. लल्लन सिंह के कॉमेडी गुदगुदावत बिया, गीत-संगीत बढ़िया बा आ यूसुफ खान के छायांकन प्रशंसा लायक बा, कार्यकारी निर्माता हउवे घनश्याम मिझार आ प्रस्तुतकर्ता नित्यानंद झा.\n( स्रोत : समरजीत)\n"FAUJI" is releasing on 14th Oct., 2011 in Mumbai


अकल के कमी से नकल प जोर – Anjoria\nOctober 20, 2014 Editor एक तरफा विचार, मनोरंजन 0\nभोजपुरी सिनेमा जगत से जुड़ल लोग अपना अकिल के कमी डुगडुगी पीट के दुनिया के बतावत रहेले. कबो कवनो कलाकार के बालीवुड के कवनो कलाकार के नकल बतावल जाला त कबो हिन्दी के कवनो मशहूर फिलिम के नकल बनावे के एलान कइल जाला.\nमजे के बाति ई होला कि खुद हिन्दी फिलिमन में हालीवुड के नकल होखत रहेला. अब रउरा खुदे अन्दाज लगा लीं कि नकल के नकल का बाद कतना शकल बाचल रही चिन्हाए ला. भोजपुरी सिनेमा के दुर्दशा के जिम्मा अइसन निर्माता निर्देशक आ कलाकारन पर बा जे बिना सोचले समुझले भोजपुरी फिलिम बनावत रहेले जवना फिलिमन के भोजपुरी समाज, भासा भा संस्कार से कवनो मतलब ना होखे. बस केहू तरह पइसा बनावे के बा एह लोग के.\nपइसा बनावे का फेर में सी ग्रेड टाइप के फिलिमन बनावल जाला, दुअर्थी संवाद डालल जाला आ कवनो बेहूदा तरह के आयटम नंबर. फिलिम के लागत निकाले खातिर कवनो आँख के आन्हर गाँठ के मजगर आदमी के बुड़बक बझा लिहल जाला. कई बेर त ई लोग ऊ कलाकार होलें जे सिनेमा जगत के चकाचौंध से खिंचाइल बाप दादा के कमाई लगा देले फिलिम बनवावे में. म्युजिक सीडी आ विडियो के कारोबार में त ई धंधा अउरी चोख तरह से चलावल जाला. आ गवईआ लोग रोजे फँसत रहेला एह धंधेबाजन के जाल में.\nपिछला दस साल से हम इंतजार करत बानी कि कबो त कवनो अइसन फिलिम आई भोजपुरी में जवना के चरचा सगरी दुनिया में होखी. बाकिर अकल के कमजोर के नकल में कतना बरियार होखीहें. देखल जाव कब कवनो आँचलिक कहानी पर मजगर फिलिम बन के आवत बा.\nएही सब से उबिया के भोजपुरी सिनेमा के समाचार पर मेहनत कइल बंद क दिहले बानी. भोजपुरी सिनेमा आ संगीत के खबर हिंदी में देबे लागल बानी बाकिर ओहू में सुधार करहीं के पड़ेला. बस तनी मेहनत कम होखेला.\nआजु अचानके अतना कुछ कहे के पड़ गइल काहे कि हिंदी फिलिम के नकल पर बनत एगो फिलिम के खबर फेर आइल बा.


विरोधी लोगन के ते कुछऊ चाहीं, बाकीर ओकरे हद होखे के चाहीं. पहिले लोग मांग कईल कि सीबीआई जांच होखे के चाहीं. प्रदेश के मुख्यमंत्री बाबा आदित्यनाथ ओहू के मानि लिहले. बाकिर विरोधी का जे चुप रहे.\nLast Updated: October 6, 2020, 3:29 PM IST\nइ राजनीतियो गजब बा. हाथरस के एगो गांव में एगो लड़िकी के संगे बड़ा बाउर भईल. जेकरा पर शक रहे, पुलिस चारि लोगन के पकड़ि के जेल में डालि दिहलसि. अब विरोधी लोगन के त मसाला मिले के चाहीं. रेपे पर राजनीति. चलीं एकरो के बाउर मनला के काम नईखे. विरोधी लोगन के ते कुछऊ चाहीं, बाकीर ओकरे हद होखे के चाहीं. पहिले लोग मांग कईल कि सीबीआई जांच होखे के चाहीं. प्रदेश के मुख्यमंत्री बाबा आदित्यनाथ ओहू के मानि लिहले. बाकिर विरोधी का जे चुप रहे. लड़िकी के घर वालन से मिले के अईसन मारामारी होगईल बा कि केहू पिछुआ मति जाइ.\nमामिला लड़िका के बा, त औरति लोग बोलबे करी. बहुत औरति लोग भी राजनीति में बा, एमपी अउर मंत्री भी बा. बाबा के अपने पार्टी के कुछ नेता औरति भी विरोध करत बा. इ अलगा बात बा कि एहि लोगन के कवनों ढेर मानि-सम्मानि ना मानल जाला. संन्यासी जी राजनीति में बाड़े त जानते होइहें कि इहां शासक के साम-दाम-दंड-भेद के अलावा अउरो बहुते कुछ होला. अब ऊ उत्तर प्रदेश के शासक हउअन अउर बतिए अइसन होगईल बा, जईसे कुल्हि अपराध एहि उतरे परदेस में बा. ए तरह के अपराध उहां राजस्थानों में भइल बा, बाकिर उहां के चर्चा कहिं नइखे होत. अब त जाना ता कि टेलीविजनो पर खाली हाथरसे हाथरस बा.\nहाथरस में एगो लइकी के संगे जवन भईल बा, ओकरा के हर आदमी बाऊरे कही. तबो हमनी के समाज अईसन बा कि मामिला लइकी अऊर मेहरारू के होखे, तो ओकरा पर लोग अलगा तरीका से सोचत-बोलत बा. अपराध त अपराध ह, लइकी के संगे होखे चाहे लड़िका के. तबो औरति-बच्चा अउर बुजुर्ग के जवना समाज में इज्जति ना होखे त हल्ला होखबे करि. हाथरस के मामिला पर त सभे नाराज बा, तबो देखे के बात बा कि अपने पार्टी के नेता, ऊहो औरति नेता लोग मुख्यमंत्री योगी जी के रास्ता बतावत बा. राजनीति अइसने होला. एहिजा संन्यासी लोग भी घेराला अउर बुझाता कि बाबा के घेरे के कोशिश कईल गईल बा. शासक बाबा के साम-दाम-दंड-भेद के अलावे बाहर से भी बहुत कुछ होखत बा.\nबाबा के घेरे वाला ढेर औरतिए लोग बा. अइसे त केंद्र में मंत्री रामदास अठावले भी मुख्यमंत्री से मिले के कार्यक्रम बनवले. अठावले जी महाराष्ट्र के अइसना पार्टी के नेता हऊअन, जवन दलित लोग के हिमायती बतावल जाला. अठावले जी हाथरस कांड के सीबीआई जांच के मांग कईले बाड़े. ऊ बाति त योगी जी मानिए लेले बाड़े. खास बात बा कि मुख्यमंत्री से नाराज लोगनि में कांग्रेस के सोनिया अउर प्रियंका गांधी, तृणमूल के नेता अउर पश्चिम बंगाल के मुख्यमंत्री ममता बनर्जी के संगे अपने पार्टी भाजपा के उमा भारती अउर निरंजन ज्योति भी बाड़ी. देखे वाला बाति ई बा कि उमा भारती अउर निरंजन ज्योति भी योगी जी नियर संन्यासिए हई.\nरामदास अठावले त साथी दल से मंत्री बाड़े, एगो अऊरी राज्यमंत्री निरंजन ज्योति भाजपा के हई. ऊहो योगी जी नियर अऊर उमा भारती नियर संन्यासी हवी. उ लड़िकी के लाश चुपचाप जरा दिहला से नाराज बाड़ी. साध्वी निरंजन ज्योति उतरे परदेस के जिला हमीरपुर से सांसद बाड़ी. योगी जी के अपने परदेश से आवे वाली ई संन्यासी मंत्री कह तारी कि हम एकरा के ठीक नइखीं समझत. लड़िकी के लाश ओकरा घर वालन के दे देबे के चाहत रहे. अब के बतावे कि पुलिस के लोग प्रमाण देत बा कि लाश जरावे के काम लड़िकी के परिवार से पूछि के कईल बा.\nकहल जाता कि साध्वी होखला के अलावा निरंजन ज्योति एगो विशेष कारन से भी मंत्री बनावल गईल बाड़ी. एह कारन उनकरा बोलहीं के चाहीं. अइसन दुसरका साध्वी उमा भारती भी बोल तारी. मध्य प्रदेश के मुख्यमंत्री रहि चुकल उमा भारती अइसन पहिला संन्यासी हवी, जवन एहि कुर्सी पर पहुंचली. ऊ कह तारी कि जे नेता हाथरस जाके रेप पीड़ित ऑ जान गंवा चुकलि लड़की से मिले चाहत बा, योगी आदित्य नाथ के ओकरा के जाए देबे के चाहीं. योगी जी त ई करते बड़े. अब कोरोना चलत बा, त मिले वाला के भी चाहीं कि परहेज बरते.\nपुलिस ईहे चाहति बा. उमा भारती के इहो कहनाम बा कि ऊ कोरोना मरीज होखला के कारनि ऋषिकेश के अस्पताल में बाड़ी. ठीक होते ऊहो हाथरस जाइके लड़िकी के परिवार वालन से मिलिहें. बूझाता कि उनकरो के ना रोकलि जाई. उमा भारती योगी जी से कहले बाड़ी कि रऊरा त बड़ा साफ-सुथरा अऊर तेज शासक हवीं. विपक्ष अउर मीडिया के हाथरस जायेके रोकला पर बीजेपी अऊर राऊर, दुनों के बदनामी होत बा. अब शायद उमा भारती जी संतुष्टे होइहें.\nविपक्ष के त कामे बा सरकार के घेरे के. सोनिया गांधी अउर प्रियंका गांधी के बयान आइल बा. प्रियंका गांधी त अपना भाई संगे हाथरस पहुंचे के कोशिश में दू दिन लड़त रहि गईली. सोनिया गांधी कहत बाड़ी कि लड़िकी के राते-राति जरा दिहल इंसनायित के संगे खेलवाड़ ह. तरह-तरह के आयोग भी हाथरस पर गंभीर बा. राष्ट्रीय महिला आयोग के चेयरपरसन रेखा शर्मा उत्तर प्रदेश के मुख्यसचिव के नोटिस भेजले बाड़ी.\nआयोग नियर संगठन आपन काम करत रहेला, विपक्षी नेता लोग भी सरकार के घेरबे करी. पश्चिम बंगाल के सरकार में मौजूद ममता बनर्जी भी दोसरा परदेश के संन्यासी मुख्यमंत्री के खिलाफ कलकत्ता में हुंकार भर तारी. त एकरा के संयोग ना कहल जाई. पश्चिम बंगाल में जल्दिए चुनाव बा. उत्तरो परदेश में 2022 में होई. सब के नजरि चुनावे पर बा. अब जे राजनीकति में बा, उ चुप कईसे रही. बोली ना त कईसे बुझाई कि जनता के चिंता करत बा. अब बोले के काम चालू बा. भले सीबीआई जांच के आदेश हो गईल, जे चाहत बा, हाथरस जाके लड़िकी के परिवार के संगे मिलते बा. राजनीति ह, चलते रही.


ब्लैकबेरी Curve 8520 Price in India, Full Specs - 1st December 2020 | Digit\nउत्पाद के नाम : Blackberry Curve 8520\nCPU स्पीड : 512 Mhz\nब्लैकबेरी Curve 8520 Smartphone 2.46 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 240 x 320 पिक्सल तथा पिक्सल घनत्व 163 पर इंच बा | फोन 512 Mhz Single कोर प्रोसेसर से संचालित बा और एकर रैम 256 MB बा. ब्लैकबेरी Curve 8520 BB OS5ओएस पे काम करेला.\nब्लैकबेरी Curve 8520 Smartphone August 2009 मे लॉंच भईल रहे|\nफोन मे 256 MB आंतरिक स्टोरेज बा|\nफोन मे 1150 mAh बैटरी लागल बा|\nब्लैकबेरी Curve 8520 मे कनेक्टिविटी के तरीका बा : ,HotSpot,\nब्लैकबेरी Curve 8520 के कैमरा मे ,,Video Recording लोड बा|


कथाकार-कवि कृष्णानंद कृष्ण जी के निधन – Anjoria\nअप्रैल 30, 2020 कथाकार, कवि, कृष्णानंद कृष्ण, भोजपुरी\nदेरी से मिलल खबर आइल बा कि भोजपुरी के प्रतिष्ठित कथाकार-कवि कृष्णानंद कृष्ण जी अब हमनी का बीच ना रहलीं. उहाँके निधन तीन दिन पहिले मंगल का दिने बंगलौर में हो गइल. ई खबर डॉ सतीशराज पुष्करणा जी से वरिष्ठ साहित्यकार भगवती प्रसाद द्विवेदी जी के मीलल आ उहाँ से रामरक्षा मिश्र विमल जी के. विमल जी से खबर मिलला का बाद एहिजा दीहल जा रहल बा.\nकृष्णानंद कृष्ण जी के लेखन भोजपुरी का सङहीं हिन्दीओ में निरंतर चलत रहे. उहाँका लंबा समय ले ‘पुनः’ पत्रिका के संपादनो कइले रहीं.\nकृष्णानंद कृष्ण जी के जनम बिहार के भोजपुर जिला के चाँदी (नरही चाँदी) गाँव में2जुलाई, 1947 के भइल रहे.\nभगवती प्रसाद द्विवेदी, रामरक्षा मिश्र विमल, ब्रजभूषण मिश्र आ अशोक द्विवेदी आदि भोजपुरी साहित्यकार आपन शोक संवेदना प्रकट करत श्रद्धांजलि दिहलें बानी.\nअँजोरिया एह कथाकार कवि के आपन श्रद्धांजलि देत बिया.


भोजपुरी उपन्यास महेंद्र मिसिर के विमोचन - खबर भोजपुरी\nमहेंद्र मिसिर के इयाद करे के सबसे बरियार मवका हs उपन्यास- मिश्र\nई उपन्यास राष्ट्रीय गौरव के बिसे- उपाध्याय\nइन्दौर। छपरा के लगे के रहे आला श्री महेंद्र मिसिर एगो अइसन क्रांतिकारी रहीं, जिहां का बारे में बहुते कम लिखल गइल, बाक़िर उहाँ के काम ओह समे आज़ादी आन्दोलन ला आहुति रहे। रामनाथ पाण्डेय जी के लिखल उपन्यास के माध्यम से क्रांतिकारी मिसिर के इयाद करे के ई सुभ अवसर बनल।\nई सब बात इन्दौर पुलिस आयुक्त हरिनारायण चारी मिश्र अपना उद्बोधन में कहनी। मातृभाषा दिवस के ठीक पहिले के सांझी के इन्दौर प्रेस क्लब, मातृभाषा उन्नयन संस्थान आ सारण भोजपुरिया समाज के ओर से अतवार के भोजपुरी उपन्यास महेंद्र मिसिर के विमोचन प्रेस क्लब सभागार में सम्पन्न भइल। एह आयोजन में मुख्य अतिथि पुलिस आयुक्त हरिनारायण चारी मिश्र रहनी। कार्यक्रम के अध्यक्षता वरिष्ठ साहित्यकार नर्मदा प्रसाद उपाध्याय कइनी , जबकि विशिष्ट अतिथि वरिष्ठ साहित्यकार हरेराम वाजपेयी आ इन्दौर प्रेस क्लब के अध्यक्ष अरविंद तिवारी रहनी।\nसबसे पहिले अतिथियन द्वारा दिया जरावल गइल आ सरस्वती पूजा कs के आयोजन के सुरूआत कइल गइल। ओकरा बाद वरिष्ठ पत्रकार प्रकाश हिंदुस्तानी, इन्दौर प्रेस क्लब उपाध्यक्ष प्रदीप जोशी, सचिव संजय त्रिपाठी, मातृभाषा उन्नयन संस्थान से विघ्नेश् दवे अतिथियन के स्वागत कइनी लो।\nमातृभाषा उन्नयन संस्थान के राष्ट्रीय अध्यक्ष डॉ. अर्पण जैन ‘अविचल’ अतिथियन के शब्दन से स्वागत कइनी आउर पुस्तक के लेखक रामनाथ पाण्डेय के व्यक्तित्व आ कृतित्व के परिचे देनी।\nविशिष्ट अतिथि अरविन्द तिवारी अपना वक्तव्य में महेंद्र मिसिर के किरदार से अवगत करावत कहनी कि ‘एह समे अइसन किरदारन से समूचा देस के परिचे होखे के चाहीं।’\nआयोजन के विशिष्ट अतिथि हरेराम वाजपेयी भोजपुरी भाषा के सौंदर्य पs अंजोर डालत कहनी कि ‘भोजपुरी से जुड़ाव मातृभाषा के कारक हs, ई उपन्यास सरल भोजपुरी में लिखाइल बा।’\nकार्यक्रम के अध्यक्षता कs रहल वरिष्ठ साहित्यकार नर्मदाप्रसाद उपाध्याय जी भोजपुरी आ मालवा के संबंध दर्शावत कहनी कि ‘भोजपुर के निर्माण में मालवा के राजा भोज के भूमिका रहल बा। भोजपुरी समझल आ जानल बहुते आसान बा आ एह उपन्यास के सभे के पढ़हूँ के चाहीं जवना से भोजपुरी के सुनरतो से परिचे हो सके।’\nउपन्यास के लेखन स्व. रामनाथ पाण्डेय द्वारा कइल गइल रहे, जे भोजपुरी के पहिला उपन्यास बिंदिया के लेखक रहल बानी। इन्दौर प्रेस क्लब, मातृभाषा उन्नयन संस्थान आ सारण भोजपुरिया समाज कावर से अतिथियन के स्मृति चिह्न का रूप में भोजपुरी के पहिला उपन्यास ‘बिंदिया’ प्रदान कइल गइल।\nकार्यक्रम में सुरेन्द्र जोशी, मोहित बिंदल, राहुल वाविकर, प्रदीप नवीन, प्रवीण बरनाले, अभय तिवारी, राजकुमार जैन समेत साहित्य आ पत्रकार जगत के कई गो साथी मवजूद रहल लो। अंत में आभार बिमलेन्दु भूषण पांडेय ने मननी आ संचालन मुकेश तिवारी कइनी।\n2197630cookie-checkभोजपुरी उपन्यास महेंद्र मिसिर के विमोचनyes\nmahendra मिश्रामहेंद्र मिसिर\nकाशी विश्वनाथ लाइव दर्शन ऐप भइल लॉन्च


अजय दीक्षित का लगे फिल्मन के कतार – Anjoria\nJun 10, 2010 अजय दीक्षित\nबेटवा बाहुबली का नाम से मशहूर आ भोजपुरी सिनेमा के यंग एण्ड डायनामिक स्टार अजय दीक्षित का लगे आजुकाल्ह नया फिल्मन के लाइन लाग गइल बा. हालही मिलल छह गो नया प्रोजेक्ट में उनका के लीड रोल दिहल गइल बा.\nछहो प्रोजेक्टन में अलगा अलगा किरदार करत अजय बतावत बाड़े कि हर फिल्म में उनकर शेड अलगा अलगा बा. हिन्दी फिल्मन के जानल मानल निर्देशक के आर रेड्डि का फिल्म सिकंदर में अजय के भूमिका एगो एंग्री यंग मैन के बा जवन अपना प्यार खातिर कवनो हद तक जा सकेला. निर्देशक आनन्द के अँखिया बसल तोहरी सुरतिया में हिन्दी के हिट फिल्म हम दिल दे चुके सनम में अजय देवगन के किरदार यादगार प्रेमी का तरह के किरदार बा अजय के. राष्ट्रीय पुरस्कार प्राप्त निर्देशक ब्रजभूषण का फिल्म सोलह सहर के सपन सुनहरा में अजय एगो रोमांटिक नायक का भूमिका में बाड़न. एकरा अलावे भोजपुरी के मशहूर निर्माण कंपनी आदि शक्ति एंटरटेनमेंट का दू गो फिल्मन में अजय के साइन कइल गइल बा. अबहीं एह फिल्मन के नाम नइके धराइल.\nबेटवा बाहुबली फेम अजय दीक्षित के नजरिया तोहसे लागी फिल्मो बाक्स आफिस पर धमाल मचा चुकल बा.


मैक्रों से गला मिललें मोदी, नाईक आ योगीओ अगवानी में शामिल – टटका खबर\nवाराणसी 12 मार्च (वार्ता). फ्रांस के राष्ट्रपति इमैनुएल मैक्रों अपना चार दिन के भारत दौरा का आखिरी दिने आजु लगभग पौने 11 बजे पुरातन धार्मिक आ सांस्कृतिक नगरी वाराणसी चहुंपलें जहां हवाई अड्डे पर उनुकर गर्मशोजी से स्वागत कइल गइल.\nमैक्रों आ उनुका धर्मपत्नी ब्रिजिट मैक्रों के बाबतपुर के लालबहादुर शास्त्री अंतरराष्ट्रीय हवाई अड्डा पर प्रधानमंत्री नरेंद्र मोदी अगवानी कइलें. अपना खास अंदाज में पीएम मोदी अपने खास अंदाज श्री मैक्रों से गला मिललें आ कुछ देर ले दुनु जने एक दोसरा के हाथ धइले रखलें.\nएह अगवानी में मोदी का साथही उत्तर प्रदेश के राज्यपाल राम नाईक आ मुख्यमंत्री योगी आदित्यनाथ विदेशी मेहमानन के अभिवादन कइलें. एकरा बादि पीएम मोदी आ राष्ट्रपति मैक्रों मिर्जापुर ला रवाना हो गइलें.\nमिर्जापुर के दादरा कलां गांव में आयोजित समारोह में देश के सबले बड़हन सोलर पॉवर प्लांट के उद्घाटन कइला का बाद ई लोग वाराणसी लवटी आ बड़ा लालपुर में पंडित दीन दयाल हस्तकला संकुल में वाराणसी साड़ी आ हस्तकला से रुबरू होखी.\nउपरी बेरा दू सवा दू बजे का आसपास ऐतिहासिक अस्सी घाट से दशाश्वमेध घाट ले ई सभे नौका विहार करी लोग.\nएह कार्यक्रमन के मद्देनजर वाराणसी में चउकस सुरक्षा व्यवस्था बहाल कइल गइल बा आ शहर पुलिस छावनी में तब्दील हो गइल बा. जल, थल आ आकाश तीनो ओर से अत्याधुनिक तकनीक के जरिये सुरक्षा निगरानी कइल जा रहल बा.\nइमैनुएल मैक्रों, प्रधानमंत्री नरेंद्र मोदी, फ्रांस के राष्ट्रपति


सुर संग्राम के सीजन टू के आडिशन २३ जून से – Anjoria\nसुर संग्राम के सीजन टू के आडिशन २३ जून से\nभोजपुरिया दर्शकन का दिल में आपन खास जगहा बना चुकल महुआ टीवी अपना दर्शकन का माँग पर अपना बहुते लोकप्रिय आ सराहल रियलिटी शो सुर संग्राम के सीजन टू के शुरुआत कर रहल बा. भोजपुरिया सुरवीरन के एगो राष्ट्रीय मंच प्रदान करे वाला एह शो के आडिशन २३ जून से शुरु होखे जा रहल बा. एह शो के आडिशन देश का १३ गो शहरन में करावल जाई.\nऐतिहासिक नगरी काशी आ आजु का बनारस में २३ जून के आडिशन करावल जाई. जगहा तय कइल गइल बा जीवन दीप पब्लिक स्कूल, बड़ालालपुर, चाँदमारी. ओहि दिने नोएडा के फिल्मसिटी सेक्टर १६ ए में महुआ टीवी परिसर में आडिशन लिहल जाई.\nएकरा बाद २५ जून को बलिया के सेंट जेवियर्स स्कूल का धरहरा, हनुमानगंज प्रांगण में आ लुधियाना के बाबा ईश्चर सिहं सेकण्डरी पब्लिक स्कूल का डी ब्लॉक में आडिशन लिहल जाई.\n२६ जून के मुंबई के जोगेश्वरी स्थित स्पेनिश विला का जमुना अमृत बिल्डिंग में आडिशन लिहल जजाई.\n२७ जून के गोरखपुर का एवरग्रीन पब्लिक स्कूल, विजय चौक में आ राँची में आडिशन लिहहल जाई. (राँची के आडिशन के जगहा के सूचना नइखे आइल).\n२९ जून के कोलकाता का मधुर दाहा में बियानक हाऊस में आ गया के स्वराजपुरी स्थित महावीर इंटर कॉलेज में आडिशन होखी.\n३० जून का दिने छपरा के बगवान बाजार में भागवत विद्यापीठ में आडिशन लिहल जाई.\n१ जुलाई के लखनऊ, ४ जुलाई के भागलपुर, आ ३ जुलाई के पटना में आडिशन आयोजित होखी.\nआडिशन में शामिल होखे खातिर प्रतिभागियन के आपन आवास प्रमाणपत्र, उम्र प्रमाण पत्र आ दू गो फोटो का साथ पंजीयन करावे के होखी. १७ साल से कम आ २८ साल के बेसी उमिर के प्रतिभागियन के आडिशन ना लिहल जाई.\nपहिला दौर में चुनाइल प्रतिभागियन के फेर एगो अउरी आडिशन देबे के पड़ी जवना का बादे अन्तिम चयन होखी.\nआडिशन लेबे खातिर बनल निर्णायक टीम में संगीतकार सतीश अजय के जोड़ी, महुआ के वरिष्ठ कार्याकारी निर्मात्री उर्मिला राल, वरिष्ठ अधिकारी पंकज तिवारी, साईं बाबा टेलीफिल्म्स के सुजीत सिंह आ नागेन्द्र सिहं के राखल गइल बा. अलगा अलगा जगहा एही में से अलगा अलगा टीम जाई.\n(स्रोत : प्रशान्त निशान्त)\nPrevious Post: पंकज केसरी कइले प्यार जिन्दाबाद\nNext Post: टटका खबर, मंगल, २२ जून\nsursangram2ke odison debe aa rahal bani patna\nhum bhi gana gane chahte hai aap apne add batae aap aap ke post bhejuga\nravi chandra shukla


दरार-2 के मुहूर्त धूमधाम से भइल – Anjoria\nदरार-2 के मुहूर्त धूमधाम से भइल\nहिंदी सिनेमा के देखा देखी अब भोजपुरीओ सिनेमा जगत अपना हिट फिलिमन के सिक्वल बनावल शुरू कर दिहलसि. सिनेमा भोजपुरी के पहिला लिमिटेड कम्पनी, आप इन्टरटेनमेन्ट लि., पिछला साल के सुपर हिट फिलिम “दरार” के सिक्वल बनावे के मुहुर्त पिछला दिने धूमधाम से मंुबई के एमफोरयू स्टूडियो में कइलसि. दरार के निर्माता रहलें अनिल सम्राट.\nएह फिलिम कंपनी के सी. ई. ओ. मनीष मारू हउवें. फिलिम के निर्माता रहीहें नन्द किशोर सिंह यादव, सह निर्माता विजय कुमार आ निर्देशक ओम प्रकाश त्रिपाठी. गीत-संगीत विनय बिहारी के रही.\nबतावल जात बा कि एह मल्टी स्टारर फिलिम में आधा दर्जन हीरो हीरोइन होखी लोग. मनोज तिवारी, सुशील सिंह, पंकज केसरी, शुभी शर्मा आ सम्राट भाई के नाम त फाइनल बा अउरी लोग के नाम तय कइल जात बा.\nभोजपुरी सिनेमा में एगो नया रोमांटिक एक्शन हीरो आइल


कईसे होतई फसल? | Khabar Lahariya (खबर लहरिया)\nखबर लहरिया » कईसे होतई फसल?\nसीतामढ़ी जिला में बहुत अईसन गांव में स्टेट बाडिंग हलल हई। जेईसे किसान के खेत में पानी पटावे में सुविधा होतई लेकिन होई छई कहां? कयला कि स्टेट बाडिंग के सुविधा त मिल गेल हई लेकिन कही पर बिजली त कही पर नाला न रहे के कारण थप परल हई अउर किसान के खेत पानी बिना सुखा परल हई। जईसे कि सीतामढ़ी जिला के सोनबरसा प्रखण्ड में स्टेट बाडिंग हई। लेकिन बिजली बिना किसान के सुविधा न मिल रहल हई। सरकार के स्टेट बाडिंग पर करोड़ो रूपईया खर्च होई छई त उ कोन काम के की खेत पानी बिना सुखा पर रहल हई। ऐई समसया से हजारों किसान जुझ रहल छथिन। इहां के किसान लोग के कहना हई कि स्टेट बाडिंग चालू रहतियई। खेत में पानी पटावे में रूपईया कम खर्च होई छई। ऐना पम्पी सेट से पानी पटबई छी त एक सौ साठ रूपईये धण्टा लगई छई। त ऐई से किसान के कईसे फायदा होतई। ऐना स्टेट बोडिंग से एक भी रूपईया न लगई छई। स्टेट बाडिंग बिजली के अभाव में थप परल हई। जेई कारण किसान के बिगहा के बिगहा खेत सुखा पर रहल हई। उनका सब के चावल खरीद के खाये पर रहल हई। गरीब सब सेच में परल छथिन कि चावल भी बहुत महंगा हई। चावल 35 से लेके 40 रूपईये तक चावल मिल रहल हई। हम अपना परिवार के गुजर केना करबई से समझ में न आ रहल हई। जब सरकार सुविधा देले छथिन त उपलब्ध भी करावे के चाही।


सिविलसर्जन का खिलाफ डाक्टरन के मोर्चा बंदी – टटका खबर\nसिविलसर्जन का खिलाफ डाक्टरन के मोर्चा बंदी\nपिछला दिने सिवान का निजी नर्सिंग होमन पर पड़ल छापामारी से नाराज डाक्टर आईएमए का बैनर तले एकजुट हो के सिविल सर्जन का खिलाफ मोर्चा खोल दिहले बाड़न. एह लोग के आरोप बा कि छापा मारे वाली टीम पाँच लाख रुपिया के घूस मँगलसि आ ना दिहला पर छापामारी कइल गइल. डाक्टरन के कहना बा कि सिविल सर्जन आ ड्रग इंसपेक्टर मिलीभगत कर के डाक्टरन के तरह तरह से हड़कावत रहेलें आ गिरफ्तारी के धमकी देके दोहन के कोशिश होखत रहेला.


कइसन रही अगर अँजोरिया भोजपुरी किताब प्रकाशन का मैदान में उतरे? – Anjoria\nजुलाई 30, 2013 भोजपुरी किताब\nकिताब के लिखो जब केहू छापही वाला नइखे. किताब के छापो जब केहू खरीदही वाला नइखे. किताब कइसे खरीदे केहू जब किताब लिखइबे ना करी, छपबे ना करी. किताब कइसे खरीदाव जब घर खरची चलावले मुश्किल होखल जात बा.\nसमस्या विकट बा. कहाँ से शुरू कइल जाव आ कहाँ पर खतम, बुझाते नइखे.\nकहीं पढ़ले बानी कि केहू से कबो सुनले बानी कि अगर दिशा मालूम होखे कि केने जाए के बा त बस बढ़ चलला के काम बा. धीरे धीरे राह मिलत जाई निकलत जाई.\nसुरंग जब अपना आखिर छोर पर चहुँपे वाला होला त सबले अधिका अन्हार लागेला.\nफेर अचके में कहीं से कवनो रोशनी के लकीर जइसन दिखाई पड़ेला आ फेर मुहाना लउके लागेला.\nलेखकन के समस्या\nसबसे पहिले लेखक के समस्या पर गौर कइल जाव काहे कि कवनो शुरूआत ओहिजे से होखे वाला बा. भोजपुरी में लिखातो खूब बा आ छपातो खूब बा. समस्या बा कि छपाई के खरचा लेखक का कपारे पड़त बा आ ओह खरचा के निकले के कवनो राह नइखे. हित मीत फोकट में मिल जाव त पढ़सु भा ना एकाध पन्ना पलट जरूर लीहें. बाकिर खरीदे के पड़े त भगवान का तरह अंतर्ध्यान हो जइहे. अबगे त एहिजे रहलें ह. गइले कहवाँ?\nपाठकन के समस्या\nभोजपुरी पढ़ल बहुते बड़ समस्या बा. आदत पड़ गइल बा हिन्दी पढ़े के आ हिन्दी वाला स्टाइल में भोजपुरी पढ़ा ना सके. हिंदी में त जवन लिखाला तवने पढ़ाला बाकिर भोजपुरी में बहुते कुछ अपना जानकारी आ समुझ से समुझे पड़ेला.\nदोसर बात कि ढंग के किताब मिलत नइखे. भोजपुरी रचनाकार खेत खरिहान. अँगना बथान से बाहर निकले के तइयार नइखन आ पाठक के रुचि नइखे रहि गइल ई सब पढ़े के. बा केहू जे भोजपुरी में मौजूदा सामाजिक आर्थिक राजनीतिक हालात पर लिखत होखे. व्यक्तित्व विकास के कवनो किताब केहू लिखत होखो. इतिहास भा विज्ञान का विषय पर कवनो बढ़िया किताब भोजपुरी में मिली का कहीं?\nप्रकाशकन के समस्या\nप्रकाशक त लेखक आ पाठक के बीच के कड़ी होला. ओकरा पता होला कि पाठक का खोजत बाड़ें आ ओह जरूरत के पूरा करे वाला किताब छापे ला ऊ हमेशा तइयार होलें. बाकिर हर लेखक के छपास वाली बीमारी में ऊ आपन आटा गील ना कर सकसु से बहुते किताब छापे से मुकर जाले. बहुते भइल त छपाई के पूरा खरच बरच लेखके से वसूल लीहें आ रायल्टी एडवान्स के त केहू सपनो ना देखि सके भोजपुरी में. जहाँ उनुका धंधा ना लउके तहाँ उ आपन धन दाह करे ला तइयार ना होखसु.\nएह तीनो ले बढ़ के भोजपुरी के समस्या\nलेखक पाठक आ प्रकाशक के समस्यो ले बड़हन समस्या बा भोजपुरी के खुद भोजपुरी से. भोजपुरी में लिखल पढ़ल गँवारु लागेला हमरा इलाकन के हिंदी साहित्यकारन के. भोजपुरी के अनेके साहित्यकार हिंदी में ना पनप सकसु त भोजपुरी के छाँह तर चल अइलें. मन त हिंदी में सोचेला, हिंदी मे बोलेला से बस ओकरे के बिगाड़ के भोजपुरिया देलें. बात बाउर लागी बाकिर जइसे शुद्ध भोजपुरी हिदी ना बन जाई वइसहीं बोगाड़ल हिंदी के भोजपुरी ना मानल जा सके. भोजपुरी के सुभाव ह सहज होखे के. एह में क्लिष्ट संस्कृतनिष्ठ शब्दन के कवनो जगहा ना होखे के चाहीं. अगर हो सके त वइसन शब्द इस्तेमाल होखे जवना के बोले में जीभ टेढ़ करे के जरूरत ना पड़े. आजु भोजपुरी के सबले बड़का जरूरत बा एकरा के हिंदीदां लोगन से आजाद करावे के.\nबीच के राह\nअब एह सब समस्यन का बीच में से राह निकलो त कइसे? एक आदमी के सोचला से कुछ नइखे होखेवाला. सोचे सभके पड़ी. हँ केहू ना केहू के अगुआ बनही के पड़ी.\nलीक से हट के चले वाला सोच\nहमरा समुझ से भोजपुरी के किताब अगर छपवावे बिकवावे पढ़वावे के बा त बनल बनावल लीक से हट के सोचे के पड़ी, करे के पड़ी. भोजपुरी किताबन के पढ़ाकू त ढेरे मिल सकेले बाकिर खरीददार अंगुरी पर गिनाए लायक भेंटइहे. एह हालत में किताब छपवावे के जमल जमावल रास्ता से अलगा रास्ता देखे सोचे के पड़ी. छोट छोट लॉट में किताब छपवावे के पड़ी. एह तरीका में किताब के प्रति किताब लागत त जरूर अधिका होखी बाकिर कुल लागत में बड़हन कमी आ जाई. एह हालत में खरीददार के तनी अधिका दाम देबे के पड़ी, प्रकाशक के तनी कम मुनाफा लिहल सोचे के पड़ी. शुरूआती खरचा लिखे वाला देव बाकिर बाद में हर बीकल किताब से ओकरा कुछ ना कुछ मिले के चाहीं. कुछ अइसन तरीका अपनावे के पड़ी जवना से अगर कवनो किताब के सौ गो खरीददार मिल जासु त लेखक आ प्रकाशक के घाटा खतम हो जाव.\nअब अतना कुछ कहला का बाद हम उमेद करत बानी कि कुछ लोग आगा बढ़ी आ भोजपुरी किताब खरीदे खातिर आपन नाँव लिखवाई. अबहीं कुछ देबे के नइखे. पहिले ई त देखल जाव कि अगर बढ़िया किताब छपे त केहू खरीदेवाला मिली कि ना. अँजोरिया एह दिसाईं आगा बढ़े ला, होम करत हाथ जरावे ला तइयार बिया. बाकिर अउरीओ लोग त आगा बढ़ो.\nहम त चल दिहनी जेकरा साथे चले के बा से आ जाव. सभकर स्वागत बा. अगर रउरा लेखक कवि उपन्यासकार हईं आ भोजपुरी में अबले ना छपल रचना छपवावल चाहत बानी त संपर्क करीं. अपना रचना के कुछ नमूना कृतिदेव फांट में भा यूनीकोड फांट में टाइप करवा के संशोधित कर करा के हमरा लगे ईमेल से भेजीं. अगर रचना पसंद आइल त रउरा अउर कुछ ना करे के पड़ी आ राउर रचना किताब के शक्ल में सभका सोझा आवे का राहे चल सकी.\nएक बात बहुत साफ साफ कह दिहल चाहतानी. किताब खातिर रचना भेजे ना भेजे के अधिकार रउरा लगे बा त छापे ना छापे के फैसला हमार होखी. खरीदे ना खरीदे के अधिकार त पाठक लोग का लगे बड़ले बा. हर रचना के अपना मन मुताबिक संशोधित करे करावे के अधिकार हमरा लगे होखी. अगर रउरा एह शर्त से आपत्ति होखे त कृपा कर के आपन रचना मत भेजीं. एक बेर रचना भेज दिहनी त फेर ओकरा बारे मे बार बार पूछल मत करीं. हम खुद संपर्क करब रउरा से एह बारे में.\nआजु अतना लमहर बतियावे के कवनो सोच ना रहुवे बाकिर जब लिखे लगनी त लमहर हो गइल.\nरउरा सभे के\n11 thoughts on “कइसन रही अगर अँजोरिया भोजपुरी किताब प्रकाशन का मैदान में उतरे?”\nअगस्त 10, 2013 को 4:01 अपराह्न पर\nछापल जाय। अगर बिसय आ बस्तु बन्हिआ रही त जरूर किन के पर्हल जाई।\nअगस्त 9, 2013 को 12:32 अपराह्न पर\nBAHUT BADHIYA BICHAR BA HAM TAIYAR BANI KITAB KHARID KE PADHE KHAATIR.


बिहार पंचायत चुनाव के उमीदवारी आ यूपी के इण्टरमीडिएट परीक्षाफल – टटका खबर\nउत्तर प्रदेश खेल चुनाव देश-दुनिया बिहार भोजपुरी पट्टी राजनीति\nJun 21, 2021 इण्टरमीडिएट परीक्षा परिणाम, क्रिकेट, गोपालगंज, छपरा, जौनपुर, टीकाकरण, पंचायत चुनाव. उत्तर प्रदेश माध्यमिक शिक्षा परिषद, प्रयागराज, बिजली करंट, बिहार, राम विलास पासवान, लोजपा, सोनभद्र\n(टटका खबर, सोमार, जेठ अँजोरिया एकादशी, 2078 विक्रमी)\nउत्तर प्रदेश माध्यमिक शिक्षा परिषद कोरोना महामारी का चलते रद्द कइल गइल परीक्षन के परिणाम जारी करे वाला सिद्धान्त तय कर लिहले बावे. एह सिद्धान्त के मुख्यमंत्री योगी आदित्यनाथ के मंजूरी मिल गइल बा. अब परिणान जल्दिए जारी हो जाए के उमीद बा. एह सिद्धान्त का हिसाब से इण्टरमीडिएट परीक्षाफल निकाले में हाईस्कूल के परीक्षाफल से 50 फीसदी, कक्षा 11 के वार्षिक/अद्धवार्षिक परीक्षा के 40 फीसदी अउर कक्षा 12 के प्री-बोर्ड परीक्षा के 10 प्रतिशत अंक जोड़ल जाई. एकरा के बढ़िया से समुझे खातीर विद्यार्थी अपना गणित के शिक्षक से संपर्क करसु.\nबिहार सरकार आजु 21 जून से विश्व योग दिवस के मौका पर कोरोना टीकाकरण के महाअभियान शुरु करे जा रहल बिया. सरकार इहो तय कइले बिया कि जे लोग टीका ना लगवाई से पंचायत चुनाव ना लड़ पाई. बिहार के टीकाकरण महोअभियान में छह महीना का भीतर छह करोड़ लोग के टीकाकरण के लक्ष्य बनावल गइल बा.\nकिसान आन्दोलन का नाम पर आढ़तियन आ दलालन के आंदोलन से छुटकारा पावे खातिर हरियाणा में सोनीपत के कुंडली बार्डर पर डेरा जमवले आंदोलनकारियन के बिरादरी पंचायतन का तरफ से अल्टीमेटम दीहल गइल बा कि एक तरफ के रास्ता खोल देव लोग.\nलोक जनशक्ति पार्टी कै कार्यकारिणी अजवार का दिने भइल अपना बइठक में अध्यक्ष चिराग पासवान में आपन भरोसा जतवलसि आ पशुपति कुमार पारस के गोल से निकाले के फैसला कइलसि. पशुपति का साथही पाँचो सांसदन के गोल से निकाले के एलान कइल गइल. लोजपा गोल अपना संस्थापक राम विलास पासवान के जनमदिन पांच जुलाई से बिहार में आशीर्वाद यात्रा निकाली आ पूरा राज्य में जनसंपर्क अभियान चलाई. बइठक में भारत सरकार से मांग कइल गइल कि राम विलास पासवान के भारत रत्न से सम्मानित कइल जाव.\nन्यूज़ीलैंड के तेज गेंदबाज काइल जेमिसन काल्हु अइसन धारदार गेंदबाजी कइलन कि महज 31 रन जोड़त बीसीसीआई टीम के पांच गो विकेट चटकि गइल. आईसीसी विश्व टेस्ट चैंपियनशिप फ़ाइनल के तिसरका दिन अतवार के लंच का बाद बीसीसीआई टीम अपना पहिला पारी में 217 रन पर समेटा गइल.\nगोपालगंज के उचकागांव इलाका के सलेमपट्टी गाँव के एगो पोखरा में घोंघा चुने गइल एगो लइकी आ एगो लइका के डूबला से मौत हो गइल.\nप्रयागराज में काल्हु गंगा दशहरा नहान का मौका पर बहुते हिन्दू श्रद्धालु संगम तट पर आस्था के डुबकी लगवलें. ओने मिर्जापुर से खबर बा कि नहान के मौका पर कर्णावती नदी में नहाए गइल अकोढ़ी गाँव के दू गो बहिन डूब गइली सँ.\nछपरा शहर के पोस्चल कालोनी में बिजली के करंट लगला सा एगो लइका के मौत हो गइल. ऊ अपना घर के इंन्वर्टर का लगे से सामान हटावत रहुवे जब ओकरा करंट लाग गइल.\nजौनपुर के बक्शा इलाका के हसरौली के एगो दलित लइका के बहका के ओकरा के एगो मुसलमान नवही भगा ले गइल बा. लइकी के गायब भइला का बाद ओकरा के खोजत परिवार गाँवे के एगो मुसलमान लइको के भागे के खबर सुन के ओकरा बाप से पूछे गइल त ओकर बाप ओह लोग के जान से मार देबे के धमकी देत भगा दिहलसि. अब पुलिस से लव जिहाद के केस दर्ज करावल गइल बा.\nसोनभद्र के रायपुर इलाका के आमकोन गाँव के एगो औरत अपना दू गो बचवन समेत इऩार में कूज गइल. दूनू बजवन के मौत हो गइल बाकिर ओकरा के निकाल लीहल गइल बा.\nजौनपुर के मड़ियाहूं इलाका के सदरगंज मोहल्ला में शनीचर रात एगो दुकान पर टीनशेड लगावे का दौरान बिजली के तार से छुआ गइला का चलते करंट लगला से 13 जने घवाहिल हो गइलें. एक जने के बहुते खराब हालत में इलाज करावल जा रहल बा.


August 2011 – Page2– Anjoria\nMonth: August 2011 (Page 2)\nभोजपुरी सिनेमा के सुपरस्टार पवन सिंह आ नयकी सनसनी कृशा खण्डेलवाल के जोड़ी चर्चित निर्माता अभय सिन्हा के फिल्म “इंसाफ” में धमाल मचावे आ रहल बा. फिल्म में पति पत्नी के भूमिका में कइले बाड़े पवन सिंह आ कृशा खण्डेलवाल. एह जोड़ी पर बेहतरीन गाना आ सीन फिल्मावल गइल बा.पूरा पढ़ीं…\nपूनम प्रोडक्शन इंटरटेंमेंट के बैनर तले बने जा रहल भोजपुरी फिल्म ‘कब जाओगे’ के गाना के रिकार्डिंग के काम पिछला दिने मुंबई, चार बंगला म्हाडा के पंचम स्टूडियो में पूरा हो गइल. एह फिल्म में कुल आठ गो गीत बाड़ी सँ जवना के कल्पना, इंदू सोनाली, रितेश सिंह, अलका झा,पूरा पढ़ीं…\nभोजपुरी फिल्मों के सुपरस्टार दिनेशलाल यादव फिल्म “निरहुआ मेल” में एगो ऑटो ड्राईवर का भूमिका में आइल बाड़े. “निरहुआ रिक्शावाला” में रिक्शावाला के शानदार भूमिका निभा चुकल निरहुआ “निरहुआ मेल” में ऑटो चालकन के दर्द आ समस्या के बड़का परदा पर पेश करीहे. श्री प्रियंका पिक्चर्स के बैनर तले बनतपूरा पढ़ीं…\nआर. एन. इंटरप्राइजेज के बैनर तले बनल भोजपुरी फिल्म ‘गोरिया के गोरे गोरे गाल’ के प्रीव्यू शो हालही में मुंबई के फन रिपब्लिक के प्रीव्यू थियेटर में भइल. रोमांस अउर कॉमेडी से भरल एह फिल्म के लोग खूब पसंद कइल. एकर सबले मजबूत पक्ष एकर संगीत बावे. नायक उत्तम तिवारीपूरा पढ़ीं…\nपूर्वांचल एकता मंच के तत्वाधान में होखे वाला २ सितम्बर २०११ के आयोजित राष्ट्रीय बहस अनिश्चित काल खातिर टार दिहल गइल बा. अगिला तारीख के सूचना बाद में दिहल जाई. – संतोष पटेल , महासचिव, पूर्वांचल एकता मंच\n– पाण्डेय हरिराम अबही कुछ दिन पहिले किरण बेदी कहले रही ‘अण्णा इज इंडिया एंड इंडिया इज अण्णा’. उनुकर ई बाति अचानके इमरजंसी के ओह दौर के इयाद दिआ दिहलसि जब एगो महानुभाव कहले रहन ‘इंदिरा इज इंडिया….’ ओकरा बाद का भइल ई सभे जानत बा.अबही एह बाति से फरदवलापूरा पढ़ीं…\nRecently Bhojpuri singer and actor Manoj Singh came to Ramlila Maidan to show his solidarity with Anna’s anti-corruption movement. Last Saturday he was present on the dais and sang many patriotic songs to encourage Anna supporters. Coming on the dais Manoj Tiwari went straight to Anna and touched his feet.पूरा पढ़ीं…\n“है प्रीत जहां की रीत सदा, मैं गीत वहां के गाता हूं, अन्ना का छोटा भाई हूं, भारत के गीत सुनाता हूं.” देश भक्ति से भरल एह गीत के जब अन्ना से जोड़के भोजपुरी गायक आ अभिनेता मनोज तिवारी रामलीला मैदान में अन्ना के मंच से गवले त ओहिजा मौजूदपूरा पढ़ीं…\nMany artists come to Mumbai to try their luck in the film industry and sooner than later they have to face the reality that to succeed in this industry you need lot of talent, commitment, and patience to succeed. It is just another matter thatafew attain success dueपूरा पढ़ीं…\nफिल्म जगत में वइसे त ढेरे कलाकार आपन किस्मत आजमावे आवेले बाकिर देर सबेर सभका एह सच्चाई से रुबरु होखे पड़ेला कि फिल्मी दुनिया में कामयाब होखे ला अथाह प्रतिभा, लगन आ धीरज के जरूरत होला. हालांकि इहो साँचे बा कि भाई भतीजावाद का नींव पर कई कलाकारन के आसानीपूरा पढ़ीं…


कानपुर रोजगार मेला | उत्तर प्रदेश (युपी) के कानपुर में रोजगार मेलें की भर्ती | दसवी पास वालो के लिए सुनहरा मौका 2021 - Edu 247 | Sarkari Result, Sarkari Results – Latest Online Jobs 2021 कानपुर रोजगार मेला | उत्तर प्रदेश (युपी) के कानपुर में रोजगार मेलें की भर्ती | दसवी पास वालो के लिए सुनहरा मौका 2021\n10th Pass Jobs 12th Pass Jobs Kanpur Private Jobs Sarkari Result UP Rojgar Mela Uttar Pradesh\nकानपुर रोजगार मेला | उत्तर प्रदेश (युपी) के कानपुर में रोजगार मेलें की भर्ती | दसवी पास वालो के लिए सुनहरा मौका 2021. 10th Pass Jobs in Kanpur UP Rojgar Mela for working in Kanpur Nagar.\nपद का नाम: Welness Advisor\nकम्पनी का नाम: Pukhraj Health Care PVT LTD\nकुल पद: 33\nकाम करने का स्थान (कार्य स्थल): Kanpur Nagar\nस्थान : प्रादेशिक सेवायोजन कार्यालय जी0टी0रोड कानपुर\nरोजगार मेले का स्थान:-प्रादेशिक सेवायोजन कार्यालय जी0टी0रोड कानपुर।\nPrevious: UP Rojgar Mela Jobs in Allahabad | 10th Pass Jobs in Allahabad for Security Gaurd 2021\nNext: कानपुर रोजगार मेला | उत्तर प्रदेश (युपी) के कानपुर में रोजगार मेलें की भर्ती | दसवी बाहरी और ग्रेजुएट पास वालो के लिए सुनहरा मौका सेल्स आॅफिसर पद की भर्ती 2021


बॉक्स ऑफिस पर निरहुआ के सिक्सर, लगातार छठवाँ साल रहलन हीरो नं. 1 – Anjoria\nसिनेमा भोजपुरी के जुबली स्टार दिनेशलाल यादव ‘‘निरहुआ’’ एह साल बॉक्स ऑफिस पर सिक्सर जड़ले बाड़न आ लगातार छठवो साल भोजपुरी बॉक्स ऑफिस पर हीरो नं. 1 साबित भइल बाड़न आ अपना सफलता के ग्राफ बरकरार रखले बाड़न,\nलगातार छठवा साल निर्माता, निर्देशक, वितरक आ सिनेमाघर मालिकन के मुस्कान बनवले राखे वाला निरहुआ के एह साल पहिलका फिलिम रहे ‘‘खून पसीना’. बाला भाई के बनावल आ रामाकांत प्रसाद निर्देशित एह फिलिम में निरहुआ आ पवन सिंह हीरो रहले. फिल्म बिहार, यु. पी., मुंबई में शानदार व्यवसाय कइलसि आ बॉक्स ऑफिस पर हिट रहल. एकरे बाद आइल मार्च में ‘बिदेसिया’. एह फिलिम में निरहुआ केन्द्रीय भूमिका में खूब सराहल गइलें. साथ में रहली पाखी हेगड़े आ छवि पाण्डेय. फिलिम देख बिहार के मुख्यमंत्री नीतीशो कुमार निरहुआ के अभिनय के तारीफ कइलन. फेर15 अगस्त के सलमान के ‘‘एक था टाईगर’’ का संगही रिलीज भइल निरहुआ के ‘‘एक बिहारी सौ पे भारी’’. इहो फिलिम गजब के सफलता लिहलसि. फेर 14 सितम्बर के रिलीज भइल अमिताभ बच्चन के साथे निरहुआ के ‘‘गंगादेवी’’. ई फिलिम मुंबई में ऐतिहासिक व्यवसाय कइलसि आ बिहारो में निमन कलेक्शन लिहलसि. फेर दुर्गा पूजा पर निरहुआ के दू गो फिलिम अइली स. निर्माता बिटटु सरदार आ निर्देशक अजय श्रीवास्तव के ‘‘रिक्शावाला आई लव यू’’. ई फिलिम पूरा बिहार, यू. पी., मुंबई आ पंजाब में ऐतिहासिक व्यवसाय दर्ज करवलसि आ निरहुआ के एह साल के सबले बड़का हिट रहल. एहमें निरहुआ पाखी के जोड़ी रहे. दुर्गे पूजा पर आइल निर्माता अभय सिन्हा, टी. पी. अग्रवाल के अनिल अजिताभ निर्देशित ‘‘एक दूजे के लिए’’ जवन बिहार, मुंबई में बेहतरीन व्यवसाय कइलसि.\nनिरहुआ खातिर साल 2012 उपलब्धि भरल रहल. एही साल प्रसिद्ध साप्ताहिक ‘‘इंडिया टूडे’’ निरहुआ पर विशेष फीचर ‘‘भोजपुरी का सुपरस्टार’’ प्रकाशित कइलसि त अंग्रेजी दैनिक ‘‘टाईम्स ऑफ इंडिया’’ निरहुआ के भोजपुरी किंग के खिताब से नवजलसि. नं. 1 फिल्म पत्रिका ‘‘फिल्म फेयर’’ निरहुआ के सफलता के गारंटी देबे वाला हीरो आ सबले महंग सितारा बतवलसि. बिग बॉस6में भागीदारी लेइओ के निरहुआ चरचा में रहलन. ओहिजा उनुका के ‘‘सोने का दिलवाला’’ खिताब दिहल गइल.\nलगातार छः साल से भोजपुरी परदा के नं. 1 नायक निरहुआ के आसे ना विश्वासोबा कि साल दू हजार तेरहो में दर्शक उनकर बादशाहत कायम रखीहें.\nनया साल का मौका पर पटना में ठुमका लगइहें मोनालिसा


श्वेता यादव बन्हीहें "दिल के बंधन" – Anjoria\nअरविंद चौबे के “ओढ़निया कमाल करे”, विवेक राव के “कबो आवे ना जुदाई”, असलम शेख के “तु ही मोर बालमा” जइसन फिलिमन में अभिनय कइला का बाद अब श्वेता यादव के किरणकांत निर्देशित फिल्म “देवदास” प्रदर्शित होखे वाली बा. एह फिल्म में रवि किशन आ अक्षरा सिंह के मुख्य भूमिका बा. श्वेता यादव एहमें एगो खास रोल में बाड़ी. निर्देशक शशि शेखर के आवे वाली फिल्म “दिल के बंधन” से श्वेता के ढेरहन उमेद लागल बा. उनुका उमेद बा कि एह फिल्म के सफलता से उनुका बड़हन फिलिमन के आफर मिले लागी.\nबिहार के मुंगेर के रहे वाली श्वेता कड़ा संघर्ष आ मेहनत करके आजु आपन पहिचान फिल्म जगत में बना चुकल बाड़ी. इनकर पिताजी इनका के पुलिस में भर्ती करावल चाहत रहले बाकिर बचपने से सांस्कृतिक कार्यक्रमन में शामिल होत रहल श्वेता आपन फिल्म कैरियर बनावे साल 2007 में मुम्बई में आ गइली. ई कई गो फिलिम साइन कर चुकल बाड़ी जवना में “राजा जी आई लव यू”, “महतो जी के दलान”, “धर्मा”, “जान की बाजी”, “जंगल राज का अंत” वगैरह शामिल बा. श्वेता के कई गो सुपर हिट एलबम टी. सिरीज से रिलीज हो चुकल बा.


किरन जीत गइल -रमेशचन्द्र झा | Oye Bangdu किरन जीत गइल -रमेशचन्द्र झा – Oye Bangdu\nबिहार के फुलवरिया गाँव में जन्में रमेशचन्द्र झा भारतीय स्वाधीनता संग्राम में सक्रिय क्रांतिकारी रहिल . जो साहित्य के क्षेत्र में भी उल्लेखनीय भूमिका निभाईल. भोजपुरी के साथ रमेश जी हिन्दी के कवि, उपन्यासकार और पत्रकार भी रहिल । रमेशचन्द्र झा के लिखल में देशभक्ति और राष्ट्रीयता का स्वर के साथ आम लोगों की जिनगी का संघर्ष, उनके सपने और उनकी उम्मीदें साफ़ दिखल हके.\nजिनगी के एक लहर बीत गइल\nहार गइल घोर अंधकार, किरन जीत गइल।\nबदल गइल रंग, आज रंग असमान के,\nनिखर गइल रूप, रूप साँझ के, बिहान के,\nसिहर गइल तार, हर सितार का बितान के,\nआग भइल चिनगी से, साध जुगल जिनगी के\nबिखर गइल हर सपना, अधरन से गीत गइल। जिनगी….\nबदल गइल परिभाषा आज शूल-फूल के,\nरूप आसमान चढ़ल बाग का बबूल के,\nपरती ना पहिचाने धरती का धूल के,\nआर-पार आँगन के, महक उठल चन्दन के,\nआपन परतीत गइल, सपना बन मीत गइल। जिनगी….\nनिखर उठी रूप नया-माटी का दे हके,\nभाग नया जाग उठी-खेत के सरेह के,\nधरती पर समदरसी दिया जरी ने हके,\nआपन बनके थाती, लहकी मुरझल बाती,\nजोत नया जाग रहल, परस नया प्रीत गइल। जिनगी….\n#famous poet #poetry #कविता #बिहार #भोजपुरी साहित्य #लेखक


भउजियन के दुलरुआ हउवें प्रियेश सिन्हा – Anjoria\nजून 14, 2010 टीवी सीरियल, प्रियेश सिन्हा, महुआ टीवी\nमहुआ चैनल पर प्रसारित लोकप्रिय शो भौजी न॰ १ से लोग का दिल में आपन घर बना चुकल शो के होस्टप्रियेश सिन्हा एक बेर फेर से भउजियन के अपना खास अन्दाज में झुमावे खातिर तइयार बाड़े. भौजी न॰ १ सीजन टू के शुरुआत हो चुकल बा आ दर्शक एकरो के बहुते पसन्द कर रहल बाड़े. प्रियेश से मुलाकात में भइल बातचीत के कुछ अंश एहिजा दे रहल बानी.\nभौजी न॰ १ का सफलता का बाद एकर दूसरका दौर ले आवत कइसन लागऽता?\nजबरदस्त टर्निंग प्वायंट. हम जम के मेहनत कइनी आ कामयाबी हाथे लागल त बेहद खूश बानी. आजु सब लोग हमरा से सम्मान से मिलेला, साथे काम करे के इच्छुक बा. देख के मजा आ रहल बा. सीजन टू के आडिशन में जहँवे गइनी भउजाई सब मिले खातिर टूट पड़ली. एह सफलता से अउरी बढ़िया काम करे के प्रेरणा मिलल बा.\nइंजीनियर बनला से पहिले कबो सोचले रहनी कि ग्लैमर का दुनिया में आयब?\nएक्टिंग, राइटिंग त बचपने से करत आइल बानी. खुश किस्मती बा कि हमरा ढेर संघर्ष करे के ना पड़ल. इंजीनियरिंग करते लाफ्टर चैलेंज का आडिशन में पास हो गइनी. स्टार वन पर शो करके अइला का बादपढ़ाई पूरा कइलहीं रहीं कि महुआ टीवी के शो हँसी के अखाड़ा जीत गइनी. फेर काम करत भौजी न॰ १ के होस्टो करे के मौका मिल गइल.\nभउजियन के अतना दुलरआ होखे के राज का बा?\nहाऽ हाऽ हाऽ. ई त भउजाइये लोग बता सकेला. हम सेट पर एंकरिंग कइला का साथ साथ डाँस, कामेडी, हँसी मजाक सब कुछ करीले जवन एगो देवर के करे के चाहीं. शायद एही चलते हम भउजाइयन के दुलरुआ हो गइनी.\nएंकरिंग खाततिर कवनो खास ट्रेनिंग?\nना. एकदमे ना. कतना सारा स्टेज परफारमेंस दिहले बानी, फिल्म देखले बानी, शो देखले बानी जवना से फायदा मिलल बा.\nभौजी न॰ १ खातिर शत्रुघ्न सिन्हा आ अरिंदम चौधरी से विशेष एंकर अवार्ड मिलल, कइसन लागल?\nबेहद खुशनुमा. जब रउरा काम के तारीफ मिलेला, सम्मान मिलेला त अउरी बेहतर काम करे के जज्बो आवेला.\nशो के पार्टीसिपेंट प्रोफेसनल कलाकार ना रहेले, एह चलते कवनो दिक्कतो होला का?\nना. अइसन त कबो ना भइल. एक्शन सुनते कैमरा का सोझा ओतने आत्मविश्वास आ खूबसुरती से गेम खेलत रही लोग कि ओह लोग के उमंग देख कके हमहू दंग रह जात रहीं.\nभौजी न॰१ के सीजन टू में नया का बा?\nअबकी का शो में कुछ अलगे आ अनूठा अंदाज के राउण्ड जोड़ल जा रहल बा जवना से दर्शकन के बेसी मनोरंजन होखी. फार्मेट उहे बा बाकिर शो पहिले से दिलचस्प रही.\nअपना फिल्मो का बारे में कुछ बताईं?\nअवध जी के माँ शक्ति फिल्म प्रोडक्शन का बैनर में पिरितिया परान बन गइल के नायक बानी. अक्षय सिन्हा जी के रणभूमि कर रहल बानी. उम्मेद त इहे बा कि हमरा शो का तरह हमरा फिल्मो के दर्शकन के वइसने प्यार मिली.\nरउरा जीवन के लक्ष्य?\nजहाँ रही, जवन करीं, लोग के खूश राखीं. काहे कि ओह लोग का खूशिये में हमरो खुशी बा.\nदर्शकन से कुछ कहल चाहब?\nखुशी ढूंढ़ऽ आ मस्त रहऽ. खुश रहल आप सभे के जन्मसिद्ध अधिकार हऽ.\nसामाजिक कुरीतियन का खिलाफ दीया और तूफान\n2 thoughts on “भउजियन के दुलरुआ हउवें प्रियेश सिन्हा”\namit chandra कहते हैं:\nजून 15, 2010 को 11:02 पूर्वाह्न पर\nit’s great man…keep it up…we all lov u\nbhashu kumar कहते हैं:\nजून 15, 2010 को 10:26 पूर्वाह्न पर\nwow…priyeshji raur enterveiw padh k maja aa gayeel…ham khub chav se raur program dekheni…bahut badhiya kam ba raur…ab besabri se raur film k intzar ba…hardik shubkamna ba..


विनय आनन्द सुपर स्टार बन गइलन – Anjoria\nजून 15, 2010 दामिनी, विनय आनन्द\nचर्चित निर्माता डा॰सुनील कुमार के फिल्म दामिनी के मिलल अपार सफलता आ बम्पर ओपनिंग विनयो आनन्द के भोजपुरी सिनेमा के सुपर स्टारन का कतार में ले आ के खड़ा कर दिहलस. फिल्म में विनय आनन्द के अभिनय आ उनका पर फिल्मावल गीतन के जम के तारीफ हो रहल बा.\nवइसे त विनय आनन्द अपना पहिलके फिल्म चाचा भतीजा से सुपर स्टार का कतार में शामिल हो गइल रहलें बाकिर बाद में उनका कुछ गलती का वजह से उनका से ई पदवी छीना गइल रहे. अब दामिनी उनका के फेर से मौका दिहले बिया. इहो संजोगे बा कि चाचा भतीजा फिल्मो के निर्माता डा॰सुनीले रहलें जिनकर निर्माण दामिनी हवे.\nअब बड़का निर्माता विनय आनन्द के चक्कर लगावे लागल बाड़न बाकिर विनय आनन्द फेर ऊ गलती दोहरावल नइखन चाहत जवन पहिला बेर कइले रहन. अपना कैरियर के सँवारे खातिर ऊ डा॰सुनील के जम के तारीफ करत कहलन कि डा॰सुनील एगो हरफनमौला इंसान हउवें जिनका फिल्म निर्माण आ ओकरा सफलता खातिर जरुरी हर चीज के भरपूर जानकारी बा. विनय आनन्द इहो कहलन कि ऊ कबो मनोज तिवारी, रविकिशन, भा निरहुआ के बराबरी ना कर सकस. ई सब लोग उनका बड़ भाई जइसन बा. कहलन कि दस हजार लोग का कार्यकुशलता से आजु भोजपुरी सिनेमा तरक्की कर रहल बा आ उनको जिम्मेदारी बढ़ गइल बा. जब दर्शक उनका से आशा करत बाड़े त उनको दायित्व बा कि ऊ भोजपुरी सिनेमा के बेहतरी खातिर काम करस.\nविनय आनन्द भलही हिन्दी फिल्म का बाद भोजपुरी में अइले बाकिर उनका पहिचान मिलल भोजपुरिये सिनेमा से. बिहार आ यूपी के दर्शकन के तहे दिल से धन्यवाद करत विनय आनन्द कहलन कि ई दर्शक उनका खातिर भगवान जइसन बाड़े. पिछला शुक के रिलीज भइल दामिनी एकतालिसो जगहा से सौफीसदी कलेक्शन कर देखवलस आ हर वर्ग के दर्शक फिल्म के सराह रहल बाड़े.


वनप्लस 6T 256GB Price in India, Full Specs - 11th May 2021 | Digit\nCurrent Best Price of वनप्लस 6T 256GB is ₹ 31999\nवनप्लस 6T 256GB Specifications\nमॉडल : OnePlus 6T 8GB\nरंग : Mirror Black, Midnight Black\nउत्पाद के नाम : OnePlus 6T 8GB\nपिछे वाला कैमरा मेगापिक्सेल : 16 + 20\nवनप्लस 6T 256GB Brief Description\nवनप्लस 6T 256GB Smartphone 6.41 -इंच स्क्रीन Optic AMOLED के साथ आवेला, जौना के रेज़ल्यूशन 1080 X 2340 पिक्सल तथा पिक्सल घनत्व 402 पर इंच बा | फोन 2.8 GHz octa कोर प्रोसेसर से संचालित बा और एकर रैम 8GB बा. वनप्लस 6T 256GB Android9ओएस पे काम करेला.\nवनप्लस 6T 256GB Smartphone October 2018 मे लॉंच भईल रहे|\nफोन Qualcomm SDM845 Snapdragon 845 (10 nm) प्रोसेसर से संचालित बा|\nवनप्लस 6T 256GB मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nफोन मे प्रमुख कैमरा 16 + 20 मेगा पिक्सेल शूट करे वाला बा|\nवनप्लस 6T 256GB के कैमरा मे Auto Focus,Face Detection,HDR,Geo-tagging,Touch Focus,Digital Zoom,Video Recording लोड बा|\nवनप्लस 6T 256GB Price in India updated on 9th Apr 2019\nवनप्लस 6T 256GB Price In India Starts From Rs. 31999 The best price of वनप्लस 6T 256GB is Rs. 31999 in Amazon, which is 3% less than the cost of वनप्लस 6T 256GB in Amazon Rs.32990.This Mobile Phones is expected to be available in 128GB,256GB variant(s).